Tahap Demensia Yang Perlu Anda Tahu

Demensia
 atau nyanyuk bukanlah satu penyakit. Ia adalah kemerosotan dalam fungsi kognitif yang menjejaskan ingatan, cara berfikir, berbahasa, tingkah laku dan membuat keputusan. Masalah ini mungkin berlaku disebabkan oleh pelbagai penyakit atau kecederaan. Terdapat dementia yang boleh dirawat dan ada sesetengah pakar mengehadkan demensia sebagai kemerosotan mental yang tidak dapat dipulihkan. Sesetengah demensia adalah progresif, ini bermakna situasi ini akan semakin teruk dari masa ke masa. Ikuti artikel ini untuk mengetahui lebih lanjut dengan fasa dan tahap demensia.

Apakah tahap demensia?

Peningkatan demensia adalah berbeza bagi setiap individu dan bergantung kepada kawasan otak yang terjejas. Kebanyakan individu mengalami simptom yang mempunyai kaitan seperti penyakit Alzheimer.

Tahap 1 – tiada kemerosotan kognitif

Tiada kerosakan. Pada peringkat ini, tidak ada tanda atau simptom demensia yang jelas dan individu dapat berfungsi secara normal; tiada kehilangan memori dan mental berada pada tahap sihat. Individu
tanpa
 demensia dianggap sebagai berada pada Tahap 1.

Tahap 2 – kemerosotan kognitif sangat kecil

Menggambarkan kelalaian biasa yang berkaitan dengan penuaan seperti melupakan nama-nama dan di mana objek biasa ditinggalkan. Simptom ini sukar untuk kenal pasti oleh ahli keluarga atau doktor. Anda berkemungkinan dapat mengesan perubahan pada tingkah laku, tetapi individu terbabit masih mampu untuk berdikari.

Tahap 3 – kemerosotan kognitif kecil

Akan kerap berlaku kecederaan, berdepan kesulitan untuk menumpukan perhatian, dan menjejaskan prestasi pekerjaan. Individu yang berada pada tahap ini akan berdepan kesukaran mencari perkataan yang betul.

Ahli keluarga akan mula menyedari kemerosotan kognitif yang dihadapi, dari aspek cara berfikir, berdepan masalah untuk membuat perancangan, kerap mengulangi banyak perkara dan sukar untuk mengingati sesuatu peristiwa walaupun ia baru berlaku.

Simptom umum demensia pada tahap ini, adalah seperti:

Kerap terlupa dan kehilangan memori

Kerap mengulangi sesuatu perkara

Kehilangan objek tanpa mampu menjejakinya kembali

Alami sedikit kesukaran untuk menguruskan kewangan

Kekeliruan ketika memandu

Kesukaran menguruskan ubatan

Hilang tumpuan

Namun, ia tidak menjejaskan rutin harian seperti bangun, berjalan ke bilik air, berpakaian dan sebagainya tanpa sebarang masalah.

Tahap 4 – kemerosotan kognitif sederhana

Individu pada tahap ini akan mempunyai masalah untuk membuat perancangan, mengingati peristiwa yang baru terjadi, tidak mampu menumpukan perhatian atau sukar untuk pergi sendirian ke lokasi baru.

Mereka juga mengalami kesukaran untuk menyelesaikan tugasan secara efisyen atau tepat dan berkemungkinan besar, mereka akan menafikan simptom yang dihadapi. Mereka akan mula mengasingkan diri daripada keluarga atau rakan kerana merasakan kesukaran untuk bersosial.

Simptom umum demensia pada tahap ini, adalah seperti:

Masalah menahan air kencing (incontinence)

Peningkatan dalam kehilangan memori dan kelalaian

Ketidakupayaan untuk mengguna atau mencari perkataan dan frasa yang tepat

Kesukaran untuk melakukan latihan matematik yang mencabar

Semakin mengasingkan diri dari keluarga, rakan dan komuniti

Pada peringkat ini, doktor mungkin dapat mengesan masalah kognitif yang jelas semasa temu duga dan pemeriksaan ke atas pesakit. Pesakit mungkin alami masalah untuk melakukan tugasan rutin seperti yang sering dilakukan seperti memasak, mencuci pakaian, menggunakan telefon.

Tahap 5 – kemerosotan kognitif berat

Pada tahap ini, memori berkaitan perkara penting semakin berkurangan dan memerlukan bantuan untuk menyelesaikan aktiviti rutin harian seperti berpakaian, mandi, menyediakan makanan dan lain-lain.

Masalah ingatan yang semakin merosot ini juga semakin menonjol apabila individu terbabit tidak dapat mengingati alamat atau nombor telefon mereka, tidak tahu hari atau di mana mereka berada.

Simptom umum demensia pada tahap ini, adalah seperti:

Peningkatan masalah ingatan, tidak dapat mengingati alamat rumah, nombor telefon, atau butiran peribadi

Kekeliruan mengenai lokasi atau rantaian peristiwa

Perlukan bantuan dalam melakukan tugasan harian, seperti memilih pakaian yang hendak dipakai

Tahap 6 – kemerosotan kognitif teruk (demensia pertengahan)

Pada tahap 6, individu terbabit memerlukan bantuan bagi setiap tugasan harian. Mereka mula melupakan nama ahli keluarga rapat, pasangan, dan hanya mempunyai ingatan yang sedikit tentang peristiwa yang baru berlaku. Kebanyakan pesakit hanya mengingati sedikit tentang kehidupan masa lalu.

Menghadapi kesukaran untuk mengira dan menyelesaikan tugasan, keupayaan bertutur semakin menurun, perubahan personaliti dan emosi seperti gemar berkhayal; mula mempercayai sesuatu yang tidak benar.

Simptom umum demensia pada tahap ini, adalah seperti:

Masalah menahan air kencing yang kronik (incontinence)

Suka berjalan dan mudah hilang jika tidak diawasi

Tidak dapat mengingati nama tetapi mungkin masih dapat mengenali muka yang biasa dilihat

Gangguan tidur

Perubahan tingkah laku; kerap berhalusinasi

Tahap 7 – kemerosotan kognitif sangat teruk (demensia terakhir)

Ia merupakan tahap akhir penyakit ini. Individu yang berada pada tahap ini pada asasnya tidak mempunyai keupayaan untuk bercakap atau berkomunkasi. Mereka memerlukan bantuan untuk melakukan kebanyakan aktiviti atau tugasan harian seperti menggunakan tandas, makan. Mereka juga kehilangan kemahiran psikomotorik seperti keupayaan untuk berjalan. Kebanyakan masa mereka hanya akan terbaring di katil.

Simptom umum demensia pada tahap ini, adalah seperti:

Kehilangan kemahiran berbahasa, bercakap

Kehilangan kesedaran tentang persekitaran

Memerlukan bantuan untuk tugasan harian, seperti makan

Tiada kawalan untuk kencing

Hilang otot kawalan untuk tersenyum, menelan atau bahkan berjalan atau duduk tanpa sokongan

Kekerapan untuk mendapat demensia?

Sekitar 5% hingga 8% individu dewasa berusia di atas 65 tahun mempunyai beberapa simptom demensia. Peratusan ini akan berganda setiap 5 tahun selepas 65 tahun. Sebanyak separuh daripada individu yang berusia 80 tahun ke atas mengalami demensia.

Individu yang mengalami demensia akan mengalami proses perkembangan pada peringkat yang berbeza dengan simptom yang berbeza. Jika anda mengesyaki anda mungkin mengalami simptom awal demensia, berjumpa dan berbincang dengan doktor anda.

Walaupun tiada ubatan yang boleh merawat Alzheimer dan demensia, tetapi diagnosis awal dapat membantu keluarga dan individu di sekeliling anda untuk membuat perancangan masa depan.


Membaca Meningkatkan Keupayaan Otak Anak Anda

Membaca menjadi satu kemahiran yang amat penting yang telah diajarkan sejak di peringkat umur kanak-kanak. Membaca adalah amat penting untuk bahasa dan memahami perkembangan anak anda. Walau bagaimanapun, anak anda kadangkala mungkin akan berasa bosan dengan aktiviti ini. Oleh itu, ibu bapa perlu menjadi peneman anak bagi membantu kanak-kanak berasa bahawa membaca adalah aktiviti yang menyeronokkan. Artikel ini akan memberikan anda pandangan yang lebih jelas mengenai membaca, terutamanya aktiviti membaca bersama anak.

Mulakan aktiviti membaca pada awal usia

Anak anda memberi reaksi kepada bahasa dengan cepat. Pada usia yang masih kecil, bayi boleh mendengar anda bercakap, menunjukkan objek yang diperkatakan atau bertindak balas kepada tona suara anda. Bagi meningkatkan kebolehan ini, bantu anak anda untuk menghubungkan perkataan dengan gambar tertentu.

Kanak-kanak sudah membesar dengan menyukai perkataan sebelum mereka melihat pada versi cetak dalam buku. Dalam kes ini, bacaan kuat kepada bayi adalah amat baik, bukan hanya untuk mengembangkan kemahiran mendengar, tetapi juga untuk memahami bahasa dan perkataan yang ditulis di kemudian hari.

Ingatlah bahawa seandainya anak anda boleh membuat pembacaan sendiri, adalah penting untuk anda bersama-sama dengannya membaca dengan kuat. Ini akan menunjukkan contoh kepada anak anda bahawa ibu bapanya juga mempunyai minat pembacaan bersama mereka dan menggalakkan kanak-kanak untuk meningkatkan kemahiran membaca mereka.

Beberapa tip membaca bersama kanak-kanak

Luangkan masa berharga anda untuk membuat pembacaan bersama anak.

Pilih tempat yang senyap tanpa gangguan.

Minta anak anda untuk pilih buku. Ini akan membuatkan mereka rasa seperti pendapat mereka diambil kira dan akan menggalakkan mereka untuk lebih membaca.

Galakkan anak anda untuk menukar halaman buku dan menunjuk gambar sendiri.

Minta anak anda untuk menceritakan kembali buku cerita yang dibaca atau melontarkan pendapat mereka tentang cerita dan ilustrasi buku.

Terangkan sebahagian cerita pada buku kepada anak anda dan bertanyakan pada mereka apa yang diramalkan bakal terjadi pada cerita tersebut.

Buat suara lucu semasa membacakan anak buku cerita. Ini penting untuk menjadikan membaca sebagai aktiviti yang menghiburkan dan melucukan.

Bersabar

Mungkin akan ada beberapa waktu di mana anak anda akan menyukai satu-satu buku sahaja dan ingin mengulang membacanya berkali-kali, sekali gus menimbulkan rasa bosan pada ibu bapa. Namun, sebenarnya jika dilihat dari sudut positif, buku kegemaran anak boleh memberitahu anda bahawa itu adalah minatnya. Oleh itu, anda perlu bersabar dengan kerenah anak bagi memahaminya dengan lebih baik.

Bersedia lebih awal

Bayi dalam kandungan boleh mendengar suara anda mulai usia kandungan 18 minggu. Oleh itu, dodoikannya lagu dan bercerita dengannya supaya dia boleh mengenali suara anda.

Dapatkan pandangan doktor atau pakar untuk memilih buku yang baik.

Pergi ke perpustakaan. Di sana, terdapat pelbagai pilihan dan jenis buku.

Sediakan ruang perpustakaan mini di rumah anda. Anda boleh meletakkan buku-buku untuk aktiviti membaca anak anda nanti.

Melalui buku, minda anak anda akan lebih terbuka dan ilmu pengetahuannya juga akan bertambah. Dengan bantuan anda, kanak-kanak akan mempunyai pandangan yang baik terhadap buku dan aktiviti pembacaan, yang boleh membantu mereka untuk kehidupan masa hadapan.

Menggalakkan minat pembacaan dalam diri anak anda

Membantu memupuk kebiasaan membaca anak anda dari usia awal adalah sangat baik untuk kesedaran perkembangan dan pengetahuan mereka. Sama ada anak anda suka membaca novel, majalah, artikel atau kad hari lahir sekalipun, mereka sentiasa boleh belajar sesuatu yang baharu dan menarik. Oleh itu, sebagai ibu bapa, untuk menggalakkan tabiat yang baik, anda harus cuba membuat bacaan lebih menyeronokkan untuk anak anda.

Jadikan membaca aktiviti yang menyeronokkan

Pembacaan boleh menjadi lebih menarik kepada kanak-kanak jika ibu bapa mereka menghabiskan masa membaca dengan mereka. Aktiviti ini bukan sahaja meningkatkan ikatan keluarga tetapi juga mewujudkan insentif positif untuk membantu anak anda mengembangkan cinta mereka terhadap buku. Sekiranya anak anda lebih muda, anda boleh mencuba membuat pembacaan sebelum tidur. Setiap kali mereka berfikir tentang buku, mereka mungkin mengaitkan tabiat pembacaan dengan masa yang indah bersama anda.

Membaca mestilah menyeronokkan, tidak membosankan

Jangan bunuh tabiat pembacaan anak anda dengan buku yang membosankan yang hanya untuk individu dewasa dengan suara mendatar anda. Anda harus membuat tanggapan positif tentang bacaan untuk menarik perhatian mereka. Apabila membaca kepada anak anda, anda boleh menjadikannya lebih seronok dan menyeronokkan dengan menggunakan kesan bunyi, gerak isyarat, dan gerakan. Secara beransur-ansur, anak anda mungkin cenderung mengaitkan pembacaan dengan keseronokan. Sebaik sahaja anda selesai membaca, beritahu anak anda tentang watak kegemaran mereka atau bahagian kegemaran cerita yang diceritakan.

Selain itu, jangan hanya teruskan bacaan demi bacaan kepada anak anda. Anda berdua boleh membuat pembacaan secara bergilir dengan cerita dan hanya membantu apabila anak anda mempunyai masalah dalam menyebut perkataan. Cuba sebut perkataan secara perlahan-lahan dan jelas supaya anak anda dapat mendengar dan menirunya.

Ambil buku dan baca

Ia akan menjadi agak pelik jika anda ingin melahirkan pembaca yang baik tanpa anda sendiri menjadi seorang pembaca. Oleh itu, anda perlu menghabiskan lebih banyak masa pembacaan dan biarkan anak anda melihat detik-detik ini.

Biarkan anak anda memilih apa yang hendak dibaca

Untuk menggalakkan anak anda membuat bacaan dengan lebih banyak, biarkan mereka memilih buku di perpustakaan atau kedai buku itu sendiri. Kanak-kanak cenderung “menggunakan’ sesuatu dengan lebih kerap jika mereka suka. Tambahan lagi, bersedia untuk menjawab semua soalan yang boleh ditanya oleh anak anda. Anda tidak perlu menjadi individu yang serba tahu untuk menjawab pertanyaan anak anda. Sebaliknya, anda boleh membantu mereka mencari jawapan untuk pengetahuan baru dalam bahan bacaan secara bersemangat.

Jadilah kreatif dengan pembacaan seberapa banyak yang anda boleh

Jangan sekali-kali menyempitkan takrif bacaan kerana tidak bererti ia hanya daripada sumber buku. Pastikan anda memperkenalkan anak anda beberapa jenis bahan bacaan dan memotivasi mereka untuk membaca sepanjang masa. Sebagai contoh, anda boleh meminta mereka membaca daripada menu di restoran, kotak bijirin, risalah pasaraya, risalah, dan lain-lain. Semua ini mengandungi frasa dan perkataan yang berguna untuk dipelajari.

Cadangan ini mungkin adalah apa yang anda perlukan untuk melahirkan pembaca muda. Ingatlah untuk memastikannya positif, menjadikannya seronok dan anda boleh yakin bahawa anda akan mempunyai anak yang menyukai aktiviti pembacaan.

Bagaimana memilih buku yang sesuai untuk anak anda yang gemar membaca?

Ketahui langkah-langkah yang boleh anda lakukan dalam usaha untuk melatih anak gemar membaca melalui tip pemilihan bahan bacaan yang sesuai seperti berikut:

Bahan yang menarik

Kanak-kanak akan lebih tertarik kepada bahan yang berwarna. Jadi, faktor warna amatlah penting jika anda ingin mula mendidik anak gemar membaca. Cari buku yang mengandungi gambar dan warna yang menarik untuk memikat hati anak anda mencintai buku.

Apa yang digemari anak anda?

Fahami kegemaran anak anda. Jika anak anda menyukai kereta, cari buku yang berkisarkan tentang kereta. Begitu juga jika anak anda seorang penggemar kartun, carilah buku yang berkaitan dengan kartun kegemaran anak anda.

Pilihan bacaan pertama anak

Pilih buku yang sesuai mengikut usia anak anda. Buat permulaan, carilah buku yang mengandungi teks yang ringkas dan sedikit, dengan gambar yang besar dan menarik. Jangan terus memberikan anak anda buku yang mengandungi banyak teks.

Bawa anak bersama

Salah satu cara untuk melatih anak gemar membaca adalah dengan menyuruhnya memilih sendiri bahan bacaan yang dia inginkan. Jadi, sesekali bawa anak anda bersama ke kedai buku ataupun perpustakaan untuk dia memilih buku yang ingin dibaca. Walau bagaimanapun, anda masih perlu membantu kanak-kanak memilih buku yang sesuai mengikut usia mereka.

Peranan ibu bapa di rumah

Budaya membaca perlu bermula dari rumah. Ini tips untuk ibu bapa perkasakan budaya membaca di rumah:

Sediakan ruangan bacaan di rumah. Jika tiada ruang untuk membuat perpustakaan mini di rumah anda, apa kata anda sediakan rak buku dan ruangan bacaan di dalam bilik anak anda. Dengan adanya tempat khas yang membolehkannya duduk dan membaca, anak anda pasti akan bermotivasi untuk meluangkan masa setiap hari dengan membaca. Paling utama, hias ruangan bacaan anak anda dengan warna yang menarik supaya dia lebih tertarik.

Baca bersama anak. Untuk hari-hari pertama, temani anak anda dengan pembacaan buku ceritanya bersama-sama. Jika anak anda belum pandai membaca, anda boleh mulakan dengan membacakannya buku cerita dahulu. Kelak, si kecil akan berminat untuk belajar mengeja dan membaca supaya dia dapat membaca sendiri buku kegemarannya.

Jadikan sesi pembacaan sebagai rutin keluarga anda.

Dengar anak membaca. Jika anak anda sudah boleh membaca, jangan biarkannya bersendirian. Tunjukkan minat untuk mendengar pembacaannya. Anak anda lebih suka jika ada yang mendengar semasa dia sedang membaca. Malah, dia juga boleh terus bertanya kepada anda jika ada perkataan atau ayat yang tidak difahami.

Sebagai ibu bapa, berikan galakan dan motivasi kepada anak untuk terus baca. Anda juga boleh membelikan buku sebagai ganjaran atau hadiah jika dia dapat melaksanakan sesuatu kerja. Jadikan buku sebagai teman baik anak anda.

Pemakanan yang baik yang menyokong kemahiran membaca kanak-kanak

Penyelidik di Finland menemui kaitan antara pengambilan pemakanan dan keupayaan pembacaan dalam kalangan kanak-kanak sekolah rendah. Kajian tersebut dijalankan pada 161 pelajar Finland yang berumur 6 hingga 8 tahun. Kanak-kanak ini ditanya mengenai pemakanan yang mereka ambil dan kemahiran pembacaan mereka diuji dalam beberapa ujian. Kanak-kanak ini juga turut menyimpan catatan harian (diari) makanan mereka. Keputusannya amat memberangsangkan. Kanak-kanak yang tidak mengambil terlalu banyak daging merah, makanan diproses atau makanan manis, serta makan banyak buah-buahan, sayur-sayuran, ikan, bijirin penuh dan lemak tidak tepu dalam diet mereka mempunyai keupayaan membaca yang lebih baik, berbanding dengan sebaliknya. Berikut merupakan senarai beberapa makanan yang boleh meningkatkan kemahiran pembacaan anak anda:

Ikan:

Ikan mengandungi omega-3 atau asid lemak yang penting untuk fungsi normal dan perkembangan otak. Cuba tambahkan ikan yang kaya dengan asid lemak- omega seperti salmon dalam hidangan anak anda, untuk membantu mereka meningkatkan kemahiran pembacaan dan pembelajaran.

Telur:

Bukan sahaja rasanya yang sedap, malahan telur juga adalah sumber baik protein, choline, dan nutrien penting lain untuk perkembangan mental dan memori.

Mentega kacang:

Salah satu snek berkhasiat terbaik yang tidak akan ditolak oleh kebanyakan kanak-kanak. Dipenuhi dengan antioksidan terkenal – vitamin E, mentega kacang dapat membantu melindungi membran otak, merangsang kuasa dan menyediakan tenaga untuk otak.

Bijirin penuh:

Sarapan pagi anak anda ada kalanya perlu dipenuhi dengan roti dan bijirin supaya kanak-kanak mendapat cukup glukosa- iaitu sumber kaya tenaga untuk kuasa otak. Antara bijirin penuh yang baik untuk kanak-kanak adalah roti bijirin penuh, wrap, dan biskut kraker.

Beri:

Dilengkapi dengan vitamin C dan antioksidan lain, beri seperti strawberi, ceri, beri biru, dan beri hitam bukan sahaja sedap, malahan juga berguna untuk meningkatkan kuasa otak. Anda boleh membuat smoothie, jus atau memberikan anak buahan beri segar.

Kesimpulannya, apa yang anda makan boleh mempengaruhi kesihatan anak anda. Banyak kajian terdahulu yang membuktikan bahawa pemakanan mempunyai kaitan pada perkembangan kanak-kanak.

Apakah manfaat membaca yang mungkin anda tidak ketahui?

Pembacaan untuk keseronokan adalah membaca secara sukarela untuk tujuan bersenang-senang. Kanak-kanak kecil mendapat manfaat daripada pembacaan untuk kegembiraan. Tabiat ini meningkatkan kefahaman kanak-kanak, kemahiran sosial, dan pemahaman emosi. Menurut penyelidikan OECD, tabiat membaca kanak-kanak untuk keseronokan lebih penting berbanding daripada latar belakang keluarga mereka. Ia mempunyai kesan yang lebih besar ke atas minda mereka, pemikiran mereka, dan kuasa otak mereka.

Manfaat pembacaan untuk keseronokan

Satu laporan yang dijalankan pada tahun 2012 yang dinamakan
Research Evidence on Reading for Pleasure
 yang disusun oleh
Education Standards Research Team
 (ESARD) telah menyatakan manfaat pembacaan untuk keseronokan pada kanak-kanak. Bukan sahaja menyokong perkembangan pendidikan dan peribadi, pembacaan untuk keseronokan juga mempunyai kesan positif terhadap:

Meningkatkan kemampuan dan kemampuan menulis

Pemahaman teks dan tatabahasa

Perbendaharaan kata

Sikap membaca yang positif

Kepercayaan diri sebagai pembaca

Keseronokan dalam membaca di kemudian hari

Pengetahuan umum

Pengetahuan budaya lain

Penglibatan masyarakat

Pengertian yang lebih mendalam tentang manusia

Membuat keputusan

Selain itu, penyelidikan telah menunjukkan bahawa membaca untuk keseronokan boleh mempengaruhi prestasi akademik seseorang. Kanak-kanak yang membaca untuk bersenang-senang mempunyai kecekapan yang lebih tinggi terhadap kemahiran sosial dan kognitif. Fakta yang mengejutkan ialah membaca untuk keseronokan mempunyai hubungan dengan pemikiran logik dan kemahiran menyelesaikan masalah.

Hubungan antara literasi dan pengiraan

Satu kajian ke atas 17,000 orang menunjukkan bahawa membaca sebagai cara relaksasi bukan hanya meningkatkan keupayaan literasi tetapi juga pengiraan. Kanak-kanak pintar cenderung untuk mengembangkan kebiasaan membaca mereka untuk keseronokan sejak mereka masih muda. Ini menjadikan mereka lebih pintar daripada rakan sebaya mereka.

Pembacaan untuk keseronokan dipercayai dapat meningkatkan keupayaan seseorang untuk menggunakan kata dengan bijak, termasuk perbendaharaan kata, ejaan, dan matematik. Para saintis percaya membaca untuk keseronokan membantu kanak-kanak mengambil konsep dan maklumat baharu di sekolah dengan lebih mudah dan lebih berkesan.

Walaupun semua manfaat membaca untuk keseronokan boleh memberi kesan kepada kanak-kanak kecil, kebiasaan ini akan berkurangan apabila mereka bertambah tua dalam hidup. Mewujudkan tabiat ini untuk kanak-kanak kecil adalah cara terbaik bagi mereka untuk meningkatkan daya dan kecerdasan otak. Walaupun tidak ada bukti yang mencukupi untuk mewujudkan hubungan sebab dan akibat yang kukuh antara tabiat membaca untuk keseronokan dan kanak-kanak yang cerdas, membaca sememangnya terkandung dengan banyak faedah. Ibu bapa harus berusaha sebaik mungkin untuk membantu anak-anak mereka membaca seawal mungkin dan mengekalkan tabiat tersebut hingga mereka dewasa.

Baca juga:

Mewarna, Melukis: Asah Kreativiti Anak

Anak Berdikari, Aspek Penting dalam Kehidupan

Bilik Tidur: Peralihan Tempat Tidur Anak


Kenal Pasti 5 Tanda Mati Pucuk Dan Risikonya Terhadap Seorang Lelaki!

Mati pucuk
adalah sebuah keadaan dimana
 zakar
 seseorang lelaki tidak dapat menegang
(penile erection)
 ketika terlibat dengan aktiviti seks. Namun tahukah anda tanda tanda mati pucuk ini?

Mati pucuk turut dikenali sebagai lemah tenaga batin dan ianya merupakan satu penyakit yang bersifat semula jadi.

Integrasi antara sistem saraf pusat, sistem saraf periferi, sistem pembuluh darah dan hormon akan menyebabkan ketegangan zakar lelaki dan sebarang perkara yang menyebabkan salah satu sistem ini tidak berfungsi secara normal akan memberi kesan terhadap zakar lelaki seperti masalah ereksi, orgasm atau
ejakulasi
.

Perlu diingati, simptom mati pucuk tidak merujuk kepada keadaan mandul atau ketidakupayaan seseorang untuk memancutkan air mani atau berejakulasi, namun keadaan-keadaan tersebut boleh berkait rapat dengan kedaan mati pucuk.

Untuk mendapatkan lebih banyak info tentang Kesihatan Lelaki, sila dapatkannya
di sini.

Tanda tanda mati pucuk

Berikut antara tanda tanda mati pucuk yang boleh dikenal pasti:

Zakar mengalami kesukaran untuk menegang
 ketika melakukan hubungan seksual

Zakar mengalami kesukaran untuk mengekalkan
ketegangan atau ereksi
 sehinggalah pada akhir hubungan seksual

Zakar terlihat tidak mempunyai ketegangan yang ketara atau memuaskan

Tanda-tanda tersebut berlaku secara berterusan dalam tempoh selama 6 bulan

Tanda tanda mati pucuk tersebut menjadikan seseorang individu mengalami tekanan yang ketara

Punca-punca

Secara umumnya,
tanda tanda mati pucuk di usia muda
 terjadi apabila terdapatnya halangan yang menyebabkan pengurangan aliran darah atau aliran darah yang tersekat yang menyebabkan gangguan kepada zakar untuk menegang.D

Ini memberi kesan kepada keadaan zakar yang tidak boleh menegang ke tahap yang sepatutnya dan memuaskan.

Terdapat juga pelbagai faktor lain, seperti:

Gangguan fikiran serta emosi:
 gangguan kesihatan mental seperti tekanan, kemurungan, kegelisahan dan gangguan
stres
 selepas trauma (PTSD). Masalah rumahtangga dan kurang rangsangan daripada pasangan turut termasuk dalam gangguan fikiran dan emosi.

Masalah saraf:
 ini termasuklah kecedaraan pada bahagian saraf tunjang, angin ahmar,
strok
, epilepsy, alzheimer dan slipped disc

Masalah salur darah dan penyakit kronik:
 kencing manis
, tekanan darah tinggi, kegagalan hati, penyakit buah pinggang, atherosclerosis dan kerosakan pembuluh darah daripada rawatan kanser prostat dan radioterapi

Kecederaan pada zakar

Kekurangan dan ketidakstabilan hormon:
 ini termasuklah kekurangan hormon testosteron, endorphin dan penyakit berkaitan
tiroid

Tabiat yang merisikokan kerosakan saraf dan saluran darah:
 tabiat yang memberi kesan kepada mati pucuk termasuklah merokok dan pengambilan
minuman beralkohol
 secara melebihi had yang sepatutnya

Penyalahgunaan dadah:
 ganja
 dan kokain

Faktor kesan ubat-ubatan:
 ubat-ubatan seperti Amphetamines, Barbiturates, ubat jenis beta-blocker bagi tekanan darah tinggi, anti depresi dan anti psychotic turut memberikan kesan terhadap mati pucuk

Faktor peningkatan umur individu:
 penyakit Parkinson boleh mengurangkan hormon Dopamine berkurangan yang akhirnya akan menyebabkan gangguan kepada pengekalan ketegangan zakar

Kesan mati pucuk kepada individu

Mati pucuk memberikan perasaan rendah diri dan malu kepada seseorang individu lelaki yang kemudiannya akan memberikan kesan terhadap
psikologi
 individu.

Masalah gangguan psikologi seperti tekanan dan kemurungan yang akan menambah keterukan kepada keadaan mati pucuk tersebut. Perkara seperti ini sememangnya akan menjejaskan hubungan intim antara pasangan.

Apa yang perlu dilakukan jika mempunyai tanda tanda mati pucuk?

Langkah awal yang perlu dilakukan adalah berjumpa dengan doktor perubatan terlebih dahulu bagi mengenalpasti gejala dan mendapatkan khidmat nasihat yang sepatutnya daripada pengamal perubatan yang bertauliah.

Elakkan daripada mengambil sebarang jenis ubat-ubatan yang didakwa
sebagai ubat kuat
yang banyak terdapat di pasaran. Sebahagian besar daripadanya adalah ubat-ubatan tidak berdaftar seperti produk Nan Bao Capsule yang terkandung racun berjadual sildenafil dan tadalafil yang boleh membahayakan nyawa pengguna.

Pemeriksaan doktor adalah penting bagi memastikan risiko serangan
jantung
 sebelum memulakan apa-apa rawatan ubat kepada penghidap mati pucuk.

 Ini memandangkan ubat bagi rawatan mati pucuk boleh menyebabkan penurunan darah secara mendadak sekiranya diambil bersama dengan ubat nitrate bagi rawatan jantung.

Baca juga:

Alternatif bagi rawatan

Secara umumnya, rawatan bagi mengatasi masalah mati pucuk boleh dikategorikan kepada tiga; rawatan melalui penggunaan ubat-ubatan, rawatan melalui penggunaan alat dan pembedahan.

Rawatan ubat-ubatan atasi tanda tanda mati pucuk

Phosphodiesterase-5 inhibitors: contoh ubat adalah seperti slidenafil, verdenafil dan avanafil. Fungsinya adalah untuk membantu mengembangkan saluran darah agar lebih banyak darah boleh memasuki zakar dan
memudahkan ereksi
untuk berlaku

Androgens: ia adalah ubat untuk individu yang mengalami kekurangan hormon testosterone dalam darah.

Intraurehtral Prostaglandin E1 pellet: ubat jenis ini dimasukkan terus ke dalam saluran urehtra
(saluran air kencing)
 yang bertindak membuka saluran darah bagi membantu proses ereksi atau ketegangan

Penggunaan alat

Alat penyempitan pangkal kelamin: sesetengah individu mempunyai masalah mati pucuk yang berpunca daripada masalah pembuluh darah. Alat ini digunakan dengan tujuan untuk menghimpit pangkal zakar agar darah tidak mudah mengalir keluar daripada zakar dengan cepat. Ia membantu
zakar agar dapat mengekalkan ketegangan dalam satu tempoh yang lebih lama.

Alat vakum zakar: ia digunakan untuk menarik aliran darah untuk masuk ke bahagian zakar untuk
memudahkan ia mengalami ereksi.

Pembedahan

Terdapat alternatif lain yang boleh dilaksanakan iaitu melalui kaedah pembedahan. Salah satunya adalah melalui pembedahan kemasukan implan ke dalam alat kelamin dan ia berfungsi membantu penetrasi ketika hendak melakukan hubungan seksual walaupun individu tersebut tidak mengalami ketegangan atau ereksi. Implan ini hanya membantu proses penetrasi dan bukannya membantu pesakit untuk mendapat ereksi zakar.

Mencegah tanda tanda mati pucuk

Terdapat beberapa langkah pencegahan yang bersesuaian dan berkesan dalam mengelakkan tanda-tanda mati pucuk daripada berlaku. Antaranya melalui pengubahsuaian gaya hidup kearah yang lebih sihat.

Semua individu dinasihatkan untuk melakukan senaman atau aktiviti fizikal dengan lebih kerap, mengamalkan diet pemakanan secara sihat,
menguruskan stres
 atau tekanan dengan baik, menghentikan tabiat merokok selain memastikan tekanan darah dan penyakit kencing manis agar lebih terkawal.

Melakukan rujukan dan pemeriksaan melalui doktor dan pengamal perubatan yang bertauliah amatlah penting.

 Doktor berkelayakan untuk memberikan nasihat dan panduan kesihatan untuk mencegah penyakit mati pucuk daripada menjadi lebih teruk disamping mengelakkan sebarang risiko untuk mengalami tanda tanda mati pucuk.


Panduan Memanaskan Makanan untuk Sahur

Bulan puasa memang memiliki pelbagai rutin mengujakan yang hanya setahun sekali dilakukan, salah satunya adalah bangun sahur. Bersahur membuat anda perlu mengambil makanan yang mencukupi pada waktu yang sangat awal. Atas alasan tidak sempat, ramai orang yang hanya memanaskan makanan dan tidak memasak langsung. Meskipun praktikal, terdapat beberapa perkara berbahaya yang mungkin terjadi yang perlu anda tahu.

Bahaya kerap memanaskan lauk untuk sahur

Secara amnya, kegiatan memasak di bulan Ramadan selalu tertumpu kepada waktu berbuka puasa. Sementara waktu sahur lebih ramai memilih untuk sekadar memanaskan lauk daripada baki waktu berbuka atau dengan hidangan yang sedia ada.

Para ibu atau mereka yang tinggal sendiri mungkin akan menggunakan
microwave
 untuk memanaskan lauk sahur. Memang rasa makanan tidak akan berubah, tapi tahukah anda bahawa nutrien dalam makanan tersebut boleh berubah?

Tak mengapa memanaskan lauk sahur, namun lebih baik tidak dipanaskan berkali-kali. Semakin kerap makanan disimpan dalam peti sejuk dan dipanaskan kembali, boleh menyebabkan adanya racun dalam makanan.

Proses memanaskan makanan untuk sahur berulang kali boleh mengubah nutrien yang ada dalam makanan menjadi racun yang bersifat karsinogen, yang meransang sel kanser. Selain itu, ketika makanan disejukkan dalam peti sejuk, bakteri daripada bahan-bahan lain dalam peti sejuk jadi mudah berpindah dan berkembang biak ke makanan.

Apatah lagi jika makanan berbuka puasa yang akan anda panaskan sewaktu sahur terdiri daripada daging, ikan, dan telur. Bahan- bahan tersebut jika didinginkan atau dibiarkan begitu saja, akan mudah dihinggapi bakteri.

Boleh dipanaskan, asalkan tidak lebih daripada sekali

Makanan hanya boleh dipanaskan cuma sekali. Perlu diingat juga, makanan harus dibiarkan dulu selama 2-3 jam sebelum masuk ke peti sejuk. Ini mencegah bakteri daripada mudah berkembang biak.

Cara tepat menyimpan makanan untuk dipanaskan lagi adalah dengan menempatkan makanan dalam bekas tertutup rapat. Selepas itu, simpan di suhu peti sejuk sekitar bawah 4 darjah celcius. Untuk bahan makanan daripada haiwan, seperti daging ayam atau lembu letakkan di
freezer
 untuk mencegah risiko bakteri berkembang biak.

Makanan yang disimpan di peti sejuk paling lama boleh dimakan hingga 4 hari kemudian. Sementara makanan yang dibekukan, boleh bertahan 3 hingga 5 bulan lamanya.

Tip memanaskan makanan

Ketika ingin memanaskan makanan untuk sahur, gunakan tahap kepanasan dengan suhu  74 darjah celcius dan jangan memanaskan makanan dengan suhu lebih daripada 74 darjah celcius.

Makanan yang dipanaskan hingga lebih dari suhu tersebut akan hilang kandungan nutriennya. Untuk makanan cair atau berkuah, pastikan anda memanaskannya hingga mendidih.

1. Ayam

Ayam adalah salah satu bahan makanan yang boleh dipanaskan kembali. Sebaiknya elakkan memanaskan lauk ayam berulang kali. Protein pada ayam akan berubah ketika dipanaskan kembali. Kesannya, anda boleh terkena masalah pencernaan.

2. Kentang

Kentang merupakan salah satu jenis ubi yang memiliki banyak manfaat untuk tubuh. Walaupun begitu, lauk kentang tidak boleh dipanaskan berulang kali.

Kandungan nutrien pada kentang akan terwap dan hilang. Sebaiknya kentang dimakan sejurus setelah dimasak.

3. Bayam

Pakar kesihatan mengatakan bahawa lauk bayam tidak boleh dimasak terlalu lama atau dipanaskan berulang kali kerana ia akan menyebabkan kesan yang berbahaya. Kandungan nitrat bayam akan berubah menjadi nitrit yang boleh menyebabkan kanser.


Bukan Sebab Sedih Atau Sakit Saja, Berak Pun Boleh Buat Kita Menangis? Ini Sebabnya...

Ketika menjalani proses buang air besar atau berak, macam-macam ragam manusia yang dapat kita huraikan.

Jika dahulu surat khabar biasa menjadi peneman tatkala di kamar kecil,
kini ia sudah diganti dengan telefon pintar
 bagi memecahkan kesunyian dan kebuntuan semasa sedang berjuang.

Tidak kurang juga ada yang sanggup membawa peranti lebih besar seperti tablet atau komputer riba ke dalam bilik air semata-mata untuk
menonton drama ketika proses ini berlangsung
.

Normal untuk kita melakukan perkara yang lain atau ‘multitask’ ketika sedang berak kerana ia adalah proses yang agak lama dan bosan.

Pun begitu, pernahkah kalian terbaca atau terdengar bahawa ada orang yang menangis ketika membuang air besar?

Jangan terkejut kerana fenomena ini memang wujud. Jom kita ikuti artikel ini dengan lebih mendalam lagi.

Untuk mendapatkan lebih banyak info tentang Sistem Penghadaman, sila dapatkannya
di sini.

Bukan anda seorang sahaja yang mengalaminya!

Jika anda fikir bahawa anda seorang sahaja yang menangis semasa berak, jangan risau kerana ada lagi orang lain yang turut berfikiran sama seperti anda.

Dalam laman sesawang Reddit, hal ini pernah diungkitkan pada tahun 2019 oleh seorang individu yang menyatakan kebimbangan terhadap perkara ini.

Hantaran ini telah mendapat perhatian netizen dan rata-rata mereka menyatakan ia adalah tidak normal.

Ada yang berpendapat bahawa ia terjadi akibat
kurang makan serat, kurang minum air serta terlalu kuat meneran
.

Namun apa pula kata sains?

Adakah menangis semasa berak itu normal?

Sebenarnya, adalah normal untuk seseorang itu mengalirkan menangis ketika buang air besar.

Ini kerana akan berlaku interaksi di antara salur darah, otot tubuh badan serta sistem saraf kompleks pada perut dan otak setiap kali
 kalian duduk atau cangkung di atas jamban
.

Walaupun tidak dapat dipastikan peratus orang yang mengalami fenomena ini, tiada bukti yang mengatakan ia akan mendatangkan mudarat kecuali jika ia disebabkan oleh penyakit.

Jadi jangan terlalu bimbang jika ia berlaku kepada anda okay?

Apakah punca menangis ketika buang air besar?

Ramai yang percaya bahawa ia adalah disebabkan kesakitan akibat terlalu kuat meneran. Sehingga kini, para pengkaji sedang giat menyelidik punca sebenar fenomena ini berlaku.

Namun, kebanyakan pakar telah bersetuju dengan teori yang berikut:

#1. Tekanan intra abdomen

Ini adalah teori paling utama di sebalik fenomena menangis ketika buang air besar.

Ketika otot abdomen anda mengembang dan mengempis untuk
membantu tinja keluar dari kolon
, ia secara tidak langsung akan memberi tekanan pada organ dan membran di sekelilingnya.

Tekanan ini bersama dengan pernafasan, akan menyebabkan ketegangan salur darah dan
sistem saraf
pada abdomen lantas menghantar isyarat kepada otak untuk menghasilkan air mata.

Bukan di bahagian perut sahaja, tekanan pada abdomen ini juga akan memberi kesan pada leher serta kepala lalu mengakibatkan kelenjar lakrimal tertekan dan mengeluarkan
air mata
.

Ini boleh terjadi walaupun dalam keadaan kita tidak sedar atau rasa sakit, jadi tiada apa yang perlu dibimbangkan.

Baca juga:

#2. Reaksi sistem saraf vagus

Para pengkaji juga percaya bahawa punca menangis ketika buang air besar adalah berkaitan dengan kedudukan sistem saraf vagus di dalam
tubuh badan
.

Ia adalah sistem saraf yang menghubungkan perut dengan kepala (
brain-gut axis
).

Ia berfungsi menghantar dan memberi isyarat daripada perut ke otak untuk menentukan reaksi tubuh badan.

Terdapat 2 jenis isyarat yang dikawal oleh sistem saraf ini iaitu:

Motor (pergerakan otot)

Sensor (
perasaan emosi)

Semasa sedang berak
, sistem saraf vagus akan menyebabkan otak mendapat isyarat ‘stres’ sebelum berak dan ‘lega’ selepas berak lantas mengeluarkan air mata.

#3. Efek ‘poo-phoria’

Ada satu lagi teori yang pakar percaya menjadi dalang kepada
fenomena menangis
semasa berak iaitu efek ‘poo-phoria’. Apakah ia?

Menurut Pakar Nutrisi Rachel Favilla, ia adalah satu keadaan di mana anda berasa suka, gembira dan puas hati selepas buang air besar.

Ia juga boleh diumpamakan sebagai perasaan khayal atau mabuk seakan anda baru sahaja
mencapai orgasma ketika melakukan seks
.

Terkejut dengan penjelasan kami? Tenang, ketahuilah bahawa ia adalah sesuatu yang normal!

Pun begitu, segera berjumpa doktor sekiranya air mata yang keluar semasa berak itu turut hadir bersama rasa sedih atau sakit kerana ia mungkin petanda penyakit yang memerlukan rawatan lanjutan.


Nak Sediakan Sarapan Pagi Yang Sihat, Mudah & Cepat? Cuba Ini Hanya Guna 5 Bahan Sahaja!

Pengambilan sarapan sihat penting untuk tubuh. Kalau ingin tahu apakah resepi
sihat dan sedap
 untuk bersarapan, teruskan membaca perkongsian artikel ini.

Untuk mendapatkan lebih banyak info tentang Pemakanan Sihat, sila dapatkannya
di sini.

Pentingnya sarapan sihat

Bagi mendapatkan tubuh badan yang sihat, semestinya pengambilan
makanan sihat
 amatlah perlu. Jika kena dengan resipi sihat, pasti hasil masakannya sedap.

Ingin memulakan hari sarapan pagi dengan makanan seimbang, tapi takut tidak berselera? Jangan risau, m
akanan sihat bukan semestinya mempunyai rasa yang tidak sedap.

Tak percaya? Anda boleh cuba membuat resepi sihat mengikut 5 senarai makanan sihat seperti yang kami sediakan di bawah ini.

Baca juga:

Resepi sihat 1: Ayam buttermilk panggang

Bahan-bahan:

1 cawan buttermilk

Sedikit serbuk thyme

4 ulas bawang putih dihiris halus

Setengah sudu teh garam

1 kilo setengah potongan ayam bahagian dada

Cara menyediakannya:

Letakkan buttermilk, thyme, bawang putih dan garam di dalam mangkuk besar.
Masukkan potongan ayam
 dan gaulkannya sehingga campuran buttermilk tersebut meliputi keseluruhan bahagian ayam. Perap dan sejukkannya selama sekurang-kurangnya 8 jam di dalam
peti sejuk.

Ambil ayam yang telah diperap tadi dan panggang di atas kuali pemanggang dengan menggunakan api yang sederhana. Masak sekitar 5 hingga 7 minit sebelum membalikkannya.

Resepi sarapan sihat 2: Keledek bakar

Bahan-bahan:

4 biji keledek yang telah dibersihkan (tidak dikupas)

Setengah cawan yogurt

1 biji epal yang telah dipotong dadu

2 sudu madu

¼ cawan serbuk kelapa yang telah disangai

Cara menyediakannya:

Panaskan ketuhar pada suhu 200 darjah celcius. Letakkan 4 biji keledek pada loyang dan masukkan ke dalam ketuhar.

Bakar keledek tersebut sehingga lembut iaitu sekitar 45 minit.

Ambil pisau dan potong keledek tersebut dengan hirisan berbentuk X. Buka kulit keledek dan lenyekkan
isi keledek
 dengan menggunakan garpu.

Letakkan bahan-bahan lain iaitu yogurt, potongan epal, madu dan juga serbuk kelapa sebagai
topping
 keledek tersebut.

Gaulkannya sebelum anda mula menikmatinya.

Resepi sarapan sihat 3: Telur kacau kari

Bahan-bahan:

8 biji telur

¼ cawan susu

Setengah sudu teh serbuk kari

¼ sudu teh garam

Sedikit
serbuk lada
 putih

2 biji tomato yang dihiris dan dipotong dadu (pilihan)

Cara menyediakannya:

Dalam mangkuk yang besar, pukul telur, susu, serbuk kari, garam, dan lada sulah.

Letakkan kuali dan masukkan sedikit minyak masak ke dalamnya. Sebaiknya, anda menggunakan kuali
non-stick
 untuk hasil masakan yang lebih cantik.

Tuangkan campuran telur tersebut. Masak dan kacau sehingga telur mula menebal dan tidak ada lagi telur yang masih cair. Kemudian, tutup api.

Hidangkan telur tersebut bersama dengan potongan tomato.

Resepi 4: Sandwic tomato dan avokado

Bahan-bahan:

Setengah biji avokado yang telah masak

4 keping
roti gandum
 penuh

1 biji tomato yang dihiris nipis

2 biji bawang merah yang dipotong dan dicincang halus

2 sudu mayones

Cara menyediakannya:

Lenyekkan avokado sehingga hancur menjadi seperti pes.

Sapukan pes avokado pada dua keping roti yang telah dipanggang.

Letakkan hirisan tomato dan bawang merah yang telah dicincang ke atasnya. Tuangkan sedikit mayones pada hirisan tomato tersebut.

Tutup dengan kepingan roti dan nikmati sandwic anda.

Resepi sarapan sihat 5: Gulungan ayam pesto

Bahan-bahan:

4 keping hirisan dada ayam

Setengah cawan pesto (boleh didapati di pasar raya)

50 gram cendawan yang dihiris

Parutan keju Mozarella

Secubit garam

Cara menyediakannya:

Panaskan ketuhar pada suhu 180 darjah celcius. Ketukkan kepingan dada ayam dengan menggunakan kayu penggelek sehingga menjadi lebih nipis.

Sapukan presto pada kepingan ayam tersebut.

Taburkan hirisan keju Mozarella di atas hirisan ayam tadi.

Gulungkan ayam dan tusukkan pencungkil gigi pada gulungan ayam tersebut agar tidak terbuka.

Masukkan ke dalam ketuhar dan bakar ayam dalam tempoh 30 minit sehingga ayam menjadi masak dan berwarna putih.

Setelah ayam masak, keluarkan ayam tersebut daripada ketuhar dan tuangkan baki sos presto pada ayam tersebut bersama dengan hirisan keju.

Tukarkan tetapan ketuhar kepada ‘broil’ dan masukkan kembali ayam ke dalam ketuhar untuk seketika waktu lagi. Biarkan keju menjadi cair dan sedikit perang dalam tempoh 3 hingga 5 minit sebelum dikeluarkan.

Tanggalkan pencungkil gigi dan potong gulungan ayam tersebut. Hidangkan.

Kesimpulan

Senarai sarapan sihat dalam resepi yang dikongsikan di atas ini boleh didapati dengan mudah di pasar raya.

Jika anda tidak tahu bagaimana untuk mencari pesto yang dibotolkan bagi memasak gulungan ayam pesto, anda boleh membuatnya di rumah dengan menggunakan bahan-bahan segar.

Banyak resepi pesto yang boleh didapati di internet untuk kegunaan anda. Kongsikan senarai makanan sihat ini bersama rakan-rakan anda jika anda rasakan ia amat bermanfaat.


Pentingkah SEKS Dalam Sebuah Perhubungan? 5 Perkara Ini Anda Kena Tahu

Anda rasa adakah seks penting dalam sebuah perhubungan? Baca artikel ini untuk tahu perkara berkaitan hubungan asmara dan kesihatan manusia.

Pentingkah hubungan asmara bagi setiap pasangan?

Dalam sebuah
hubungan suami isteri
 yang sihat, kedua-dua pasangan seharusnya boleh untuk meluahkan perasaan dan saling menghormati batasan berkaitan seks.

Anda tidak seharusnya
melakukan seks
 hanya semata-mata untuk memastikan pasangan anda kekal bersama dan terus menyayangi anda.

Mungkin ada masanya anda hanya mahukan sekadar
bercium, berpegangan tangan atau berpelukan
 dan tidak lebih daripada itu.

Setiap individu adalah berbeza. Apa yang penting bagi sesetengah individu, mungkin bukan perkara mustahak bagi individu lain.

Hubungan asmara vs hubungan romantik

Bagi sesetengah individu, hubungan intim dianggap sebagai sebahagian daripada perhubungan yang romantik.

Kebanyakan individu mahu mempunyai kaitan atau hubungan seksual dengan pasangan sebagai perkara yang
mengeratkan lagi ikatan hubungan
.

Melakukan hubungan seks dapat meningkatkan tahap intensiti emosi yang dirasakan pasangan antara satu sama lain. Jadi bermakna mungkin ada
kebaikan seks
 dalam kesihatan manusia.

Ada masanya ketinggian intensiti emosi ini menjadi 1 keadaan yang baik dan menggembirakan. Pun begitu, kadang-kadang ia boleh memburukkan perhubungan.

Terutamanya jika ia berlaku tanpa sepenuh rela hati.

Maka, sangat penting untuk anda benar-benar dalam keadaan bersedia dan mempunyai keinginan untuk melakukan hubungan asmara. Atau ia boleh menjadi sesuatu yang menyakitkan.

Hubungan asmara & kesihatan manusia

Hubungan asmara menawarkan banyak faedah dan bukan sekadar keseronokan semata-mata. Banyak sebab yang baik untuk otak, badan dan hubungan. Secara umumnya, kesihatan manusia!

 Emosi

Kebanyakan pasangan melakukan aktiviti seks kerana kecenderungan emosi. Terdapat pelbagai faedah emosi daripada persetubuhan, antaranya:

Dapat membantu menghubungkan anda dengan badan anda sendiri melalui cara yang menyenangkan

Membantu menjalinkan hubungan dengan pasangan. Ini sebagai cara menyatakan rasa cinta dan sayang kepada mereka

Dapat meredakan tekanan yang dialami

 Fizikal

Seks dikatakan baik untuk kesihatan badan dan fizikal. Terdapat beberapa kajian yang membuktikannya:

Fungsi imun. Kajian pada 2004, menunjukkan bahawa pasangan yang melakukan hubungan asmara lebih kerap mempunyai sistem imun yang lebih baik

Senaman ringan. Berdasarkan kajian 2013 menunjukkan bahawa hubungan intim memberikan impak seperti melakukan 1 senaman luar biasa

Kesihatan jantung. 1 kajian pada 2010 mendapati bahawa
melakukan seks
 secara berkala dapat mengurangkan risiko terkena
penyakit jantung

Fungsi kognitif. Melalui kajian 2016, menyatakan bahawa individu yang
aktif secara seksual
 berusia 50 hingga 9 tahun mempunyai daya ingatan yang lebih baik

Melegakan sakit kepala
. Kajian 2013, menunjukkan bahawa
seks boleh dianggap sebagai pemicu yang dapat melegakan migrain
 atau sakit kepala cluster

 Meningkatkan keyakinan diri

Seks mungkin tidak dapat mengubah anda secara fizikal, namun ia dikatakan dapat membantu meningkatkan rasa percaya diri bagi sesetengah individu.

Ini kerana ada individu yang berasa rendah diri sama ada melibatkan keadaan fizikal atau tidak.

Tetapi apabila melakukan seks dengan pasangan yang dicintai, ia membantu membina keyakinan diri. Ia melibatkan penghasilan hormon dopamin.

Dopamin adalah hormon dan neurotransmitter yang memainkan peranan penting dalam otak dan badan. Ia dianggap sebagai bahan kimia untuk keseronokan.

Namun dapat bidang farmakologi, dopamin dikatakan dapat memberi semangat dan motivasi kepada diri.

Jadi semakin banyak dopamin di dalam badan, maka rasa yakin diri anda akan lebih baik.

 Tingkatkan kualiti tidur

Seks juga dapat meningkatkan kualiti tidur, ini bermakna ia bagus untuk kesihatan manusia secara keseluruhan.

Ini kerana
saat anda orgasme
, anda melepaskan hormon prolaktin.

Bahan kimia itu membolehkan tidur menjadi lebih nyenyak dengan kuantiti masa tidur di peringkat REM – bahagian kitaran tidur yang memperbaiki keadaan badan dan tenaga berlaku.

 Mewujudkan tindak balas keintiman

Dalam kajian 2017, menunjukkan wujud kaitan antara aktiviti seksual kerap dengan kesejahteraan tahap kesihatan manusia secara keseluruhan.

Ia juga mencadangkan bahawa seks memerlukan kasih sayang dan perhatian. Sebagai balasan akan terjadi lebih kerap aktiviti seks.

Sekiranya anda mahu mengadakan hubungan asmara, perkara terbaik adalah untuk melakukannya dengan lebih kerap.

Pun begitu, ini tidak bermakna individu yang mengelakkan seks akan jatuh sakit secara fizikal atau berperang dengan emosi mereka.

Cuma individu yang melakukan hubungan asmara ini dapat meningkatkan tahap kesihatan tertentu pada diri.

Capai kata sepakat…

Bukan semua pasangan memerlukan hubungan intim bagi memperolehi hubungan yang sihat dan bahagia.

Perbincangan adalah penting bagi mencapai kata sepakat dan persefahaman.

Tanpa hubungan asmara tak bermakna hubungan kalian adalah sesuatu yang tidak sihat dan juga tidak bermaksud anda tidak menyayangi pasangan.

Kesimpulannya,
aktiviti seksual dalam sesebuah perhubungan suami isteri
 bukan penanda aras untuk menentukan sama ada hubungan kalian berdua sihat atau tidak.


Sekatan Jantung Penuh

Definisi

Apa itu Sekatan Jantung Penuh?

Sekatan jantung merujuk kepada ketidaknormalan cara elektrik melalui laluan elektrik normal jantung. Keadaan abnormal “menghalang’ impuls elektrik daripada meneruskan laluan normal dan biasanya menghasilkan kadar denyutan yang lebih perlahan.

Sekatan jantung penuh – kadangkala dipanggil tahap ketiga blok jantung AV – adalah irama jantung yang tidak normal (arrhythmia) yang berlaku apabila impuls elektrik yang  meransang jantung anda untuk berdegup ditangguhkan atau disekat ketika mereka bergerak melalui jantung anda. Sekatan jantung penuh adalah sejenis sekatan jantung AV yang paling serius. Ia berlaku apabila impuls elektrik yang meransang jantung untuk berdegup tidak lepas untuk melalui di antara ruang atas dan bawah jantung anda sebagaimana yang sepatutnya.

Apakah kebarangkalian Sekatan Jantung Penuh?

Sekatan jantung penuh boleh terjadi pada setiap peringkat usia. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat dengan lebih lanjut.

Simptom-simptom

Apakah simptom-simptom Sekatan Jantung Penuh?

Simptom yang biasa ditunjukan adalah:

Kepala terasa ringan atau pening

Palpitasi (melangkau, berkeringat atau berdebar di dada)

Penat

Tekanan pada dada atau sakit

Kesukaran untuk bernafas

Pengsan

Kadangkala tiada satu pun simptom yang ditunjukkan. Jika tidak dirawat, irama jantung yang tidak normal boleh menyebabkan kematian. Sebaliknya, beberapa aritmia adalah perkara biasa dan tidak dikaitkan dengan sebarang keadaan yang tidak diingini, yang dikenali sebagai aritmia benigna. Salah satu matlamat penilaian adalah untuk mengatasi masalah yang serius daripada degupan jantung benigna.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Sekatan Jantung Penuh?

Sekatan jantung penuh disebabkan oleh proses penuaan, ubat-ubatan, serangan jantung, penyakit jantung infiltratif (amyloidosis, sarcoidosis), dan penyakit berjangkit (endocarditis, penyakit Chagas). Ia juga boleh berlaku selepas pembedahan jantung dan boleh dihadapi sejak lahir (kongenital).

Faktor-faktor risiko

Apakah yang meningkatkan risiko saya kepada Sekatan Jantung Penuh?

Terdapat banyak faktor risikonya seperti:

Kegagalan jantung berfungsi

Serangan jantung

Injap jantung yang tidak normal

Pembedahan injap jantung

Sesetengah ubat atau pendedahan kepada bahan toksik

Penyakit Lyme

Penuaan

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sekatan Jantung Penuh didiagnosis?

Sekiranya doktor anda mengesyaki bahawa anda mungkin mengalami aritmia, dia akan menjalankan satu atau lebih ujian diagnostik untuk menentukan punca simptom anda.

Elektrokardiogram – Elektrokardiogram (ECG atau EKG) merekodkan aktiviti elektrik jantung. Pelekat kecil yang disebut elektrod diletakkan pada dada, lengan dan kaki anda, dan disambungkan dengan wayar ke mesin ECG. Impuls elektrik jantung anda diterjemahkan ke dalam garis bergelombang pada jalur kertas bergerak, membolehkan doktor menentukan corak aliran arus elektrik di dalam jantung dan untuk mendiagnosis aritmia serta kerosakan jantung

Pemantauan Holter – Pemantauan holster adalah sebuah mesin kecil dan mudah alih yang anda perlu pakai selama 24 jam. Ia membolehkan ECG direkod secara berterusan sepanjang anda menjalankan aktiviti harian. Anda akan diminta untuk menyimpan log diari aktiviti serta simptom anda. Alat ini boleh mengesan aritmia yang mungkin tidak muncul pada EKG semasa berehat yang hanya terjadi selama beberapa saat

Ujian tekanan senaman – Ujian stress (treadmill) merupakan ujian yang membolehkan doktor mencatatkan aktiviti elektrik jantung anda yang mungkin tidak berlaku ketika sedang rehat

Perakam Peristiwa – Perakam peristiwa (perakam gelung) adalah monitor transtelephonic mudah alih kecil yang mungkin dipakai selama beberapa minggu. Perakam jenis ini adalah baik untuk pesakit yang tidak mengalami simptom yang kerap. Monitor akan melingkarkan rakaman 2 minit ke memorinya yang direkod secara berterusan. Apabila anda mengalami simptom, anda menekan butang “rekod’ pada monitor yang menyimpan bahan korelasi  EKG. Rakaman akan dihubungkan ke stesen pengawasan 24 jam dan difakskan terus ke doktor yang memintanya

Pengimejan Sumber Magnet – Pengimejan sumber magnet (MSI) digunakan sebagai tindihan kepada pengimejan resonans magnetik (MRI). Peranti ini mengesan medan magnet yang lemah yang dijana oleh tisu otot jantung dan menentukan aritmia bukan invasif untuk menjimatkan masa semasa kajian invasif

Ujian meja condong – Ujian meja condong digunakan untuk mendiagnosis pengsan atau pitam (sinkop vasovagal) dengan usaha untuk melakukan kejadian pitam. Anda akan diiringkan sehingga 60 darjah pada meja khas untuk satu tempoh masa dengan merekodkan ECG secara berterusan serta tekanan darah anda

Kajian Electrophysiology (EP) – Kajian EP membolehkan doktor mendapatkan maklumat yang lebih tepat, terperinci dan, dalam kebanyakan kes, mampu memberikan rawatan (iaitu ablasi kateter) dalam sesi yang sama

Bagaimana pesakit Sekatan Jantung Penuh dirawat?

Bergantung pada jenis dan tahap keterukan aritmia anda, dan hasil pelbagai ujian termasuk kajian elektrofisiologi, terdapat beberapa pilihan rawatan. Anda bersama-sama dengan doktor akan memutuskan untuk memilih rawatan yang terbaik buat diri anda.

Ubat-ubatan: Ubat anti-aritmia tertentu boleh mengubah isyarat elektrik di dalam jantung dan membantu mencegah kawasan yang tidak normal dari memulakan irama jantung tidak teratur atau cepat

Alat implan (Pacemaker): Semua peranti implan atau alat pacu jantung berfungsi pada “permintaan’ dan digunakan untuk merawat irama jantung yang lambat. Alat tersebut merupakan alat kecil yang ditanamkan di bawah kulit di bawah tulang selangka dan disambungkan kepada wayar perentak yang diletakkan di dalam jantung melalui vena; ini memberikan impuls elektrik kecil untuk merangsang jantung untuk menangani degupan jantung yang terlalu perlahan

Implan defibrilator kardioverter: implan defibrilator kardioverter merupakan peranti untuk pesakit – pesakit yang terdedah kepada irama jantung yang laju sehingga mampu untuk mengancam nyawa. Ia lebih besar daripada perentak jantung dan biasanya ditanam di bawah kulit di bawah tulang selangka. Ia disambungkan ke wayar defibrillation/ rate (s) yang diletakkan di dalam jantung melalui vena. Ia mempunyai keupayaan menyampaikan kejutan elektrik ke jantung apabila mengesan denyutan jantung terlalu cepat. Ia juga mampu memulakan atau merangsang jantung apabila ia terlalu perlahan

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sekatan Jantung Penuh?

Gaya hidup dan kaedah pengubatan sampingan berikut mungkin membantu anda mengatasi masalah sekatan jantung penuh:

Elakkan situasi di mana alat pacu anda mungkin terganggu, seperti berada dekat dengan peranti elektrik atau peranti yang mempunyai medan magnet yang kuat

Bawa kad yang membolehkan orang tahu jenis perentak yang anda gunakan

Beritahu semua pegawai kesihatan anda bahawa anda mempunyai perentak jantung

Dapatkan pemeriksaan secara rutin terhadap alat pacu anda untuk memastikan alat tersebut berfungsi dengan baik

Kekal aktif, tetapi elakkan sukan lasak

Pakai gelang atau kalung amaran perubatan

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Adakah Diri Anda Benar-benar ‘Merdeka’?

Tanggal 31 Ogos sudah menjadi tarikh keramat dan menjadi ingatan semua rakyat Malaysia. Sambutan Hari Kemerdekaan ini disambut oleh setiap lapisan masyarakat di seluruh Malaysia. Tahun ini, 61 tahun negara merdeka daripada dijajah oleh kuasa asing. Bagaimana pula dengan diri kita?

Tip mencapai kebebasan diri

Merdeka sudah sinonim dengan pengertian kebebasan. Namun, tanpa sedar kebebasan sebenar haruslah bermula daripada dalam diri sendiri supaya hidup dalam keadaan harmoni dan terhindar daripada perkara negatif.

1. Kenali diri anda

Anda tidak mampu mengecapi kemerdekaan diri sekiranya tidak mengenali diri anda sebaiknya.  Tanyakan diri anda: “Adakah saya bercakap benar?” Perhatikan jurang antara perasaan dalam diri anda, kata-kata dan tingkah laku anda. Sebagai contoh, dalam sesetengah perkara anda mungkin mengiyakan sesuatu tetapi sebaliknya ada mungkin menidakkannya dan tidak mahu melakukannya.

2. Tingkatkan kemahiran diri

Kemahiran adalah jalan pendek bagi kebebasan luaran. Lebih banyak kemahiran yang anda ada, lebih banyak perkara yang anda boleh lakukan dan mungkin membuka pelbagai peluang dalam hidup anda. Malah, anda juga boleh menikmati pekerjaan yang anda sukai dan meninggalkan pekerjaan yang tidak memberi keserasian pada diri anda.

3. Bina rangkaian anda

Orang adalah sumber pertama yang boleh dimanfaatkan untuk mendapatkan hubungan persahabatan, keintiman emosi, penghargaan bantuan, maklumat dan lain-lain. Orang yang mahir secara sosialnya dapat menambah kenalan dengan mudah dan membolehkan anda menikmati pelbagai pengalaman sosial dengan baik.

Semakin ramai kenalan yang ada peroleh, semakin tinggi kualitinya dan semakin banyak kebebasan yang anda akan alami. Libatkan diri anda dalam aktiviti sosial untuk berjumpa orang baru dan cuba untuk membina hubungan yang berkualiti. Jadilah positif dan mesra, dan kebanyakan orang akan bertindak balas dengan baik.

4. Merdekakan emosi

Kurangkan tekanan dan menggalakkan kebahagiaan. Kebebasan emosi bermakna anda boleh membuat keputusan peribadi dan menghadapi realiti kehidupan yang mencabar tanpa membabitkan orang lain.

Kemerdekaan emosi juga boleh menyebabkan kurang penderitaan dan kekecewaan, kerana anda tidak bergantung kepada orang lain untuk memenuhi keperluan emosi anda. Walau bagaimanapun, adalah baik untuk memahami bahawa sokongan sosial diperlukan, tetapi anda masih boleh mendapatkannya tanpa perlu bergantung secara emosional.

5. Kebebasan kewangan

Apabila membabitkan kemerdekaan peribadi, tiada kepuasan yang setanding dengan keupayaan untuk menguruskan perbelanjaan diri.Kemerdekaan kewangan bermakna anda boleh mengawal pendapatan dan perbelanjaan peribadi. Kemampuan untuk menampung diri tanpa bergantung kepada ibu bapa, keluarga, sahabat atau pasangan.

Lebih banyak anda belajar untuk bebas dari segi kewangan, ia mengurangkan tekanan hidup kerana anda mampu menguruskan perbelanjaan dengan baik.

6. Nilai dan harga diri

Kebebasan dapat membantu meningkatkan nilai dan harga diri anda, lebih-lebih lagi jika berdikari adalah salah satu tujuan anda. Pencapaian kewangan, emosi, sosial, kerjaya dan kebebasan peribadi memberikan anda pencapaian yang akhirnya mengubah bagaimana anda menilai diri anda dan bagaimana pandangan orang lain.

Peningkatan nilai diri yang datang dengan kebebasan ini merupakan penggalak yang hebat untuk kejayaan diri dan kejayaan peribadi anda.


Cikungunya: Apakah yang Anda Tahu?

Chikungunya bukan satu penyakit baru di Malaysia. Penyakit yang kelihatan seperti demam denggi ini adalah endemik (selalu berlaku) di negara ini.

Apakah punca Chikungunya?

Seperti denggi, ia adalah sejenis penyakit yang disebabkan oleh virus Chikungunya. Virus ini juga dibawa oleh
nyamuk aedes
. Nyamuk yang sama juga boleh membawa virus Zika.

Apabila seseorang dijangkiti virus Chikungunya, darahnya akan mengandungi virus tersebut. Nyamuk aedes yang menggigit individu tersebut akan membawa virus di dalam saluran makanannya. Kemudian akan berpindah ke kelenjar air liur. Jika nyamuk itu menggigit orang lain, virus boleh dipindahkan ke dalam darah individu tersebut dan menjangkitinya.

Apakah simptom-simptomnya?

Kadangkala, penyakit ini sering terkeliru dengan denggi kerana mempunyai simptom yang hampir sama. Memandangkan kes lebih banyak dan bahaya, maka doktor kebiasaannya akan membuat diagosis awal sebagai denggi sebelum disahkan oleh ujian darah khusus.

Simptom-simptom yang mungkin berlaku adalah:

Demam selama lebih kurang seminggu.

Sakit teruk pada sendi.

Ruam pada badan.

Sakit kepala.

Letih dan sakit otot.

Kebanyakan pesakit akan sembuh sepenuhnya tetapi sakit sendi boleh kekal sehingga beberapa bulan atau mungkin bertahun lamanya. Dalam kes yang jarang berlaku, komplikasi mata, saraf dan jantung mungkin berlaku. Simptom yang serius jarang berlaku tetapi jangkitan dalam kalangan warga emas lebih berisiko.

Selalunya, individu yang dijangkiti mengalami simptom dan tanda yang ringan atau jangkitan berlalu tanpa apa-apa simptom.

Bagaimana penyakit ini dirawat?

Tiada rawatan khusus bagi penyakit ini. Apa yang dilakukan adalah dengan memberikan rawatan sokongan. Ini termasuk:

Ubat demam dan tahan sakit seperti panadol. Elakkan ubat anti-radang bukan steroid (NSAID) seperti aspirin sebelum disahkan bukan denggi bagi mengelakkan risiko pendarahan.

Banyakkan minum air. Jika ada dehidrasi, air mungkin diberikan melalui vena (IV).

Rehat.

Kebanyakan kes hanya dirawat sebagai kes pesakit luar dan tidak ditempatkan di dalam wad. Hanya sebilangan kecil sahaja mungkin perlu ditahan akibat komplikasi dan simptom yang lebih serius.

Apakah yang anda boleh lakukan?

Disebabkan penyakit ini dibawa oleh nyamuk yang sama dengan demam denggi,
langkah pencegahan
 yang perlu diambil juga adalah sama. Mari sama-sama pastikan kawasan anda bersih dan bebas daripada tempat pembiakan nyamuk. Beberapa langkah kecil sudah boleh membawa perubahan yang besar.

Baca juga:

Perbezaan Denggi dengan Chikungunya


Buah-buahan yang Patut Dimakan pada Bulan Puasa

Masalah utama yang sering dihadapi semasa puasa adalah dehidrasi iaitu kekurangan cecair badan yang boleh menjejaskan kesihatan. Pengambilan buah-buahan selepas berbuka puasa bukan sahaja menyejukkan tubuh tetapi melancarkan pencernaan dan juga membekalkan vitamin bagi kesihatan tubuh.

Berikut adalah manfaat buag-buahan yang patut diambil semasa berbuka dan bersahur.

1. Kurma

Kurma adalah sumber serat yang sangat baik untuk diambil khususnya semasa berbuka puasa. Ia kaya dengan kandungan gula (glukosa dan fruktosa) yang bermanfaat untuk mengembalikan tenaga yang hilang daripada tubuh sepanjang berpuasa. Selain itu, kurma juga mengandungi antioksidan yang boleh melindungi tubuh dari radikal bebas dan terhindar daripada risiko kanser.

2. Tembikai

Tembikai bukan sahaja buah-buahan yang mengandungi banyak air, tetapi juga mineral yang boleh menghidrasi tubuh seperti magnesium, kalsium, sodium dan potasium. Ini membuatkan tembikai lebih efektif menghidrasi tubuh berbanding air. Tembikai juga mengandungi elektrolit sebanyak 92%  yang mampu membantu tubuh memperoleh kembali cecair dan elektrolit yang hilang.

3. Oren

Oren yang rasanya masam dan manis boleh memenuhi keperluan pengambilan harian vitamin C tubuh semasa berpuasa dan 87% kandungan oren juga adalah air. Oren
yang menyegarkan mengandungi kandungan istimewa seperti asid folat, dan antioksidan bagi melawan penyakit. Selain dimakan secara langsung, buah ini juga sering diolah ke dalam bentuk jus yang menyegarkan.

4. B
uah beri

Buah beri seperti strawberi sangat bermanfaat untuk dimakan selepas berbuka puasa bagi melancarkan pencernaan tubuh. Ia mengandungi  antioksidan yang tinggi, dan diperbuat daripada 92% air. Selain itu, raspberi dan bluberi juga bagus. Ini kerana semua buah-buahan beri ini kaya akan vitamin C yang boleh membersihkan arteri, mengawal gula dalam darah, dan memiliki rasa yang segar.

5. Pisang

Pisang mengandungi potasium yang tinggi yang bermanfaat untuk jantung. Anda boleh mengambilnya ketika bersahur kerana ia boleh membantu tubuh sentiasa segar. Selain itu, pisang juga baik diambil oleh pesakit diabetes, anemia,
ulser
, dan banyak lagi.


Padah Ambil Ubat Kuat Beracun! Jangan Abaikan Kesihatan, Semata-mata Ingin 'Tahan Lama'

Pil dan ubat kuat lelaki kini bersepah di pasaran, bahkan amat mudah diperolehi! Pil ini dipromosi dengan dakwaan
menambahkan tenaga di ranjang, sekali gus meningkatkan kehidupan seks
. Hakikatnya, ramai tidak sedar akan kesan ubat kuat, terutama jenama Soloco. Apakah bahaya Soloco?

Menurut Dr. Luigi Simone, doktor penjagaan primer di Scripps Clinic, Encinitas, sebilangan besar suplemen yang dicipta untuk fungsi seksual masih belum dikaji secara saintifik.

Ia mungkin memberikan kesan plasebo yang tidak signifikan, tetapi bagi tuntutan peningkatan libido (rangsangan seks) atau daya tahan seksual, itu masih belum terbukti!

Malah, penggunaan ubat kuat lelaki untuk meningkatkan libido atau atasi masalah mati pucuk berisiko akibatkan lebih banyak kemudaratan berbanding kebaikan!

Antara bahaya Soloco, bahan yang terkandung boleh mencetuskan kesan sampingan, menyebabkan reaksi alergi dan berinteraksi dengan ubat lain.

Selain itu, ia mungkin mengandungi kotoran berbahaya atau sejumlah kecil ubat farmasi tersembunyi yang boleh menghasilkan reaksi berbahaya!

Untuk mendapatkan lebih banyak info tentang Kesihatan Seksual, sila dapatkannya
di sini.

Apa itu suplemen/makanan tambahan?

Idea di sebalik makanan tambahan, juga disebut sebagai suplemen
bertujuan untuk memberikan nutrien yang mungkin tidak diperolehi melalui pola pemakanan.

Makanan tambahan boleh merangkumi vitamin, mineral, asid amino, asid lemak, dan bahan-bahan lain yang tersedia dalam pelbagai bentuk; pil, tablet, kapsul, cecair, dan lain-lain.

Suplemen juga boleh didapati dalam berbagai-bagai dos, dan kombinasi.

Walau bagaimanapun, hanya sejumlah nutrien sahaja yang diperlukan agar tubuh kita berfungsi dengan optimum.

Tambah lagi, jumlah yang lebih tinggi tidak semestinya bermaksud lebih baik!

Pada dos suplemen yang tinggi, sesetengah bahan boleh memberi impak negatif, dan bahkan membahayakan kesihatan!

Ubat kuat lelaki, bahaya Soloco…

Hingga kini, tiada bukti menunjukkan ubat kuat lelaki berkesan, malah ada sesetengah jenis berpotensi memudaratkan kesihatan, lapor kajian baharu.

Kebanyakan lelaki yang memerlukan bantuan perubatan untuk masalah kesihatan seksual dilaporkan mengambil ‘suplemen’ sebegini.

Tetapi, dengan kekurangan penyelidikan berkaitan dos disyorkan atau ramuan, kesan kesihatan produk ini masih menjadi tanya tanya, menurut para penyelidik.

Tambah lagi, kebanyakan ubat kuat mengandungi kesan bahan-bahan yang digunakan di dalam pil biru,
Viagra, yang boleh membahayakan lelaki dengan masalah kesihatan tertentu!

Para penyelidik juga telah mengenal pasti suplemen seksual lelaki yang terlaris dan menganalisis ramuannya, termasuk produk yang dipasarkan untuk meningkatkan ereksi, libido dan prestasi seksual.

Walaupun makanan tambahan semula jadi tertentu yang dikaji menunjukkan keberkesanan dalam mengubati disfungsi seksual ringan, ia masih kekurangan bukti saintifik yang kuat, kata penulis kanan kajian Dr. Ryan Terlecki, Profesor Urologi Bersekutu di Wake Forest Baptist Medical Center di Winston, Salem, NC.

Tambah beliau lagi, kerana bimbang akan faktor keselamatan, beliau juga secara rutin tidak mengesyorkan produk-produk ini kepada pesakit.

Beberapa produk yang paling sering digunakan, memiliki bahan diperbuat daripada
horny goat weed
, ginseng, DHEA, Ginkgo biloba, fenugreek dan maca, menurut para penyelidik.

Bagi kebanyakan produk juga,
tidak ada bukti saintifik
 yang dapat menyokong dakwaan mengatakan ia mampu tingkatkan rangsangan seks (libido), disfungsi ereksi atau prestasi seksual.

Mereka juga mendapati, beberapa produk yang didakwa kononnya ‘semula jadi’, memiliki kesan
phosphodiesterase-5-inhibitors
 (PDE5Is), bahan terkandung di dalam ubat preskripsi, seperti Viagra yang
digunakan untuk merawat mati pucuk.

Untuk makluman pembaca sekalian, bahaya Soloco juga telah dikenal pasti!

Menurut portal berita Harian Metro, Kementerian Kesihatan Malaysia (KKM) telah merampas ubat kuat lelaki, Soloco Candy yang mengandungi racun tadafil bernilai RM510,000! Nah, lihat bahaya Soloco yang mempunyai racun!

Menurut Pengarah Kesihatan Selangor, Datuk Dr Khalid Ibrahim, serbuan telah dilakukan selepas mereka menerima maklumat berkenaan aktiviti pengilangan produk tidak berdaftar di premis tersebut.

Cara-cara sihat untuk tingkatkan libido anda, elak bahaya Soloco

Perubahan tabiat dan gaya hidup yang sihat pastinya dapat meningkatkan libido, kehidupan seks, dan mungkin membantu mengatasi masalah seperti mati pucuk!

Rangsangan dan fungsi seksual bergantung pada sistem kardiovaskular yang sihat dan kesihatan menyeluruh yang baik.

#1 Berhenti merokok!

Nikotin dalam tembakau bersifat
potent vasoconstrictor!

Ia
menyempitkan saluran darah, yang membawa kepada kerosakan pada arteri dan urat.

Saluran darah kecil di zakar juga sangat mudah terjejas dan alami kerosakan.

Justeru, merokok semestinya boleh memberikan kesan negatif terhadap kehidupan seks anda!

#2 Bersenam

Melakukan senaman dengan berkala dapat membantu lelaki dan wanita membaik pulih kehidupan seks dan meningkatkan libido.

Senaman yang konsisten
memastikan sistem kardiovaskular kekal sihat
, yang penting untuk libido dan ereksi.

Bukan itu saja, bersenam berupaya meningkatkan tahap hormon seks serta endorfin.

#3 Kurangkan stres/tekanan

Teknik pengurusan stres seperti meditasi dan yoga juga dapat bantu meningkatkan kualiti kehidupan seks anda.

Stres adalah pembunuh senyap! Bahkan, lebih teruk berbanding penyakit jantung atau barah, dalam aspek tertentu.

Tekanan juga berisiko meningkatkan tahap kortisol dan adrenalin, yang boleh
mengganggu hormon tindak balas seks!

Kesimpulannya, jangan mudah tertipu dan termakan dengan janji manis iklan-iklan ubat kuat di pasaran.

Secara hakikat, kebanyakannya hanyalah indah khabar dari rupa!

Jangan kerana taksub dengan keinginan di ranjang, hingga sanggup memudaratkan kesihatan sendiri okey?


Apa Itu Klamidia?

Klamidia (
Chlamydia
) adalah jangkitan seksual (STD) yang biasa tetapi ia boleh disembuhkan dengan mudah. Sekiranya tidak dirawat, klamidia boleh menyebabkan wanita tidak berkeupayaan untuk hamil.

Apakah klamidia?

Klamidia adalah STI yang boleh menjangkiti lelaki dan wanita. Penyakit ini boleh menyebabkan kerosakan kekal, serius kepada sistem pembiakan wanita, yang mana wanita akan mengalami kesukaran untuk hamil pada masa akan datang. Klamidia juga boleh menyebabkan kehamilan ektopik (kehamilan luar rahim) yang boleh menyebabkan kematian.

Bagaimanakah klamidia tersebar?

Anda boleh mengalami klamidia dengan melakukan hubungan seks faraj, dubur atau oral dengan seseorang yang mempunyai klamidia.

Jika pasangan seks anda adalah lelaki anda masih boleh mendapat klamidia walaupn ia tidak ejakulasi (
cum
).

Sekiranya anda mempunyai klamidia dan dirawat pada masa lalu, anda masih boleh dijangkiti lagi jika mempunyai hubungan seks yang tidak dilindungi dengan seseorang yang mempunyai klamidia.

Sekiranya anda hamil, anda boleh menjangkiti klamidia kepada bayi anda semasa bersalin.

Bagaimanakah untuk mengurangkan risiko mendapat klamidia?

Satu-satunya cara untuk mencegah jangkitan seksual adalah dengan tidak melakukan hubungan seks faraj, dubur atau oral.

Jika anda aktif secara seksual, anda boleh melakukan perkara berikut untuk mengurangkan peluang anda mendapat klamidia:

Berada dalam hubungan monogami jangka panjang dengan pasangan yang telah diuji dan mempunyai keputusan ujian STD yang negatif.

Menggunakan kondom lateks dengan cara yang betul setiap kali anda melakukan hubungan seks.

Adakah saya berisiko mendapat klamidia?

Sesiapa yang melakukan hubungan seks boleh mendapat klamidia melalui seks faraj, dubur, atau oral yang tidak dilindungi. Walau bagaimanapun, golongan muda yang aktif secara seksual mempunyai risiko yang lebih tinggi untuk mendapat klamidia. Ini disebabkan oleh faktor tingkah laku dan biologi dalam kalangan remaja. Gay, biseksual, dan lelaki lain yang mempunyai hubungan seks dengan lelaki juga berisiko kerana klamidia boleh disebarkan melalui seks oral dan dubur.

Beritahu secara jujur kepada doktor anda dan tanyakan sama ada anda perlu diuji untuk klamidia atau STD lain. Jika anda seorang wanita yang aktif secara seksual lebih muda daripada 25 tahun, atau wanita yang lebih tua dengan faktor risiko seperti pasangan seks baru atau berbilang pasangan, atau pasangan seks yang mempunyai jangkitan seksual, anda harus mendapatkan ujian untuk klamidia setiap tahun. Gay, biseksual, dan lelaki yang mempunyai hubungan seks dengan lelaki serta wanita hamil juga harus diuji untuk klamidia.

Jika anda hamil dan mempunyai klamidia, anda boleh menjangkiti bayi semasa kelahiran. Ini boleh menyebabkan jangkitan mata atau pneumonia pada bayi anda yang baru lahir. Mempunyai klamidia juga mungkin akan menyebabkan bayi pramatang.

Jika anda hamil, anda perlu diuji untuk klamidia semasa lawatan pranatal yang pertama. Ujian dan rawatan adalah cara terbaik untuk mencegah masalah kesihatan.

Jika mempunyai klamidia, bagaimanakah saya boleh mengetahuinya?

Kebanyakan orang yang mempunyai klamidia tidak mempunyai simptom. Jika anda mempunyai simptom, ia mungkin tidak muncul sehinggan beberapa minggu selepas anda melakukan hubungan seks dengan pasangan yang dijangkiti. Walaupun klamidia tidak menyebabkan simptom, ia boleh merosakkan sistem pembiakan anda.

Wanita yang mengalami simptom mungkin mengalami

Pelepasan faraj tidak normal

Berasa terbakar apabila membuang air kecil

Simptom pada lelaki boleh termasuk:

Pelepasan dari zakar

Berasa terbakar apabila membuang air kecil

Sakit dan bengkak pada satu atau kedua-dua buah zakar (walaupun ini kurang biasa)

Lelaki dan wanita juga boleh dijangkiti dengan klamidia dalam rektum mereka, sama ada dengan seks dubur atau dengan penyebaran dari dijangkiti (seperti faraj). Walaupun jangkitan ini sering menyebabkan tiada simptom, ia boleh menyebabkan

Kesakitan

Pelepasan

Bolehkah klamidia disembuhkan?

Ya, klamidia boleh disembuhkan dengan rawatan yang betul. Adalah penting bahawa anda mengambil semua ubat yang ditetapkan oleh doktor anda untuk mengubati jangkitan anda. Apabila diambil dengan betul ia akan menghentikan jangkitan dan boleh mengurangkan kemungkinan anda mempunyai komplikasi pada kemudian hari. Ubat untuk klamidia tidak boleh dikongsi dengan sesiapa sahaja.

Jangkitan berulang dengan klamidia adalah perkara biasa. Anda perlu diuji semula kira-kira tiga bulan selepas dirawat, walaupun pasangan seks anda telah dirawat.

Saya dirawat untuk klamidia. Bilakah saya boleh melakukan hubungan seks lagi?

Anda tidak boleh melakukan hubungan seks lagi sehingga anda dan pasangan seks anda telah menyelesaikan rawatan. Sekiranya doktor anda menetapkan dos ubat tunggal, anda perlu menunggu tujuh hari selepas mengambil ubat sebelum bersetubuh. Sekiranya doktor anda menetapkan ubat untuk mengambil selama tujuh hari, anda harus menunggu sehingga anda telah mengambil semua dos sebelum bersetubuh.

Apakah yang akan berlaku jika tidak dirawat?

Kerosakan awal klamidia sering tidak disedari. Walau bagaimanapun, klamidia boleh membawa kepada masalah kesihatan yang serius.

Jika anda seorang wanita, klamidia yang tidak dirawat dapat merebak ke rahim dan tiub fallopio (tiub yang membawa telur dari ovari ke rahim), menyebabkan penyakit radang pelvik (PID). PID sering tidak mempunyai simptom, bagaimanapun, sesetengah wanita mungkin mengalami sakit perut dan pinggul. Walaupun ia tidak menyebabkan simptom pada awalnya, PID boleh menyebabkan kerosakan kekal pada sistem pembiakan anda dan membawa kepada kesakitan pinggul jangka panjang, ketidakupayaan untuk hamil, dan kehamilan ektopik yang berpotensi (kehamilan di luar rahim).

Lelaki jarang mengalami masalah kesihatan yang dikaitkan dengan klamidia. Jangkitan kadang-kadang merebak ke tiub yang membawa sperma dari buah zakar menyebabkan rasa sakit dan demam. Jarang sekali, klamidia boleh menghalang lelaki daripada mendapat anak.


Jangan Pelik! Suara Ibu Hamil Boleh Berubah Semasa Trimester Ke-3, Ini Sebabnya!

Eh, kenapa macam berlaku perubahan suara ketika hamil? Suara jadi
husky
dan bernada rendah. Apa faktor mempengaruhi keadaan ini? Bahaya atau tidak?

Betul ke ada perubahan suara ketika hamil?

Perubahan emosi atau fizikal melibatkan bentuk badan ketika hamil adalah 1 perkara biasa.

Malahan jika anda antara yang bertuah, anda mungkin akan kelihatan lebih berseri ketika berbadan dua.

Tetapi adakah anda pernah ditegur yang suara anda mengalami perubahan semasa berbadan dua? Lebih serak dengan nada yang lebih rendah.

Perubahan suara ini dialami oleh penyanyi lagu Skyfall, Adele
. Penyanyi tersebut menyatakan bahawa dia menyedari penurunan nada suaranya yang mendadak ketika mengandung.

Macam sukar untuk dipercayai, kerana
perubahan suara biasanya berlaku kepada lelaki ketika memasuki alam akil baligh
.

Walau bagaimanapun, kebanyakan wanita sebenarnya mungkin berdepan kelainan dalam suara ketika sedang hamil.

Kajian berkaitan perubahan suara ketika hamil

Apakah yang menyebabkan perubahan suara untuk berlaku semasa mengandung? Adakah terdapat faktor mempengaruhi keadaan itu? Adakah ia akan kekal?

Dalam kajian yang dilakukan oleh penyelidik di
University of Sussex
 menunjukkan suara ibu baru akan menjadi lebih rendah dan
monotone
 setelah melahirkan bayi pertama.

Keadaan tersebut dikenali sebagai
vocal masculinizing
dan ia dianggap sebagai 1
 keadaan biasa bagi wanita selepas melahirkan anak.

Ketua Penyelidikan dari
University of Sussex’s School of Psychology
, Dr Kasia Pisanski berkata,

“Berdasarkan kajian, walaupun penyanyi Adele menyedari suaranya bernada rendah semasa mengandung, namun penurunan besar sebenarnya berlaku selepas bersalin,” ujarnya.

Faktor mempengaruhi perubahan suara ketika hamil

Kajian analisis suara melibatkan 20 ibu termasuk penyanyi, pelakon, wartawan dan selebriti dilakukan berdasarkan rakaman temubual 5 tahun sebelum dan selepas mengandung.

Keputusan menunjukkan secara purata nada suara wanita menurun lebih 5%, iaitu bersamaan dengan sekitar 1.3
semitone
.

Kajian juga mendapati wanita yang mempunyai nada suara tinggi juga mengalami penurunan antara 2.2
semitone
 atau lebih daripada 2 nada.

Faktor mempengaruhi perubahan suara ketika hamil dipercayai berlaku disebabkan
peningkatan tahap hormon semasa kehamilan dan penurunan mendadak
 selepas melahirkan anak.

Tingkah laku individu yang kerap keletihan juga dikatakan sebagai faktor mempengaruhi perubahan suara.

Berita baiknya,
vocal masculinizing
 adalah 1 keadaan sementara. Biasanya nada suara akan kembali kepada normal selepas setahun.

5 sebab perubahan suara semasa berbadan dua

Selain berpunca kerana perubahan hormon, berikut 5 keadaan lain yang turut menyebabkan suara anda berubah:

 Peti suara membengkak

Semasa tempoh kehamilan, bahagian badan anda biasanya akan mengalami pembengkakan dan antara yang terkesan adalah peti suara.

Bengkak yang berlaku disebabkan cecair termasuk darah di dalam badan meningkat.

 Maka pembengkakan serta tekanan di sekitar peti suara mengakibatkan nada suara akan berubah.

Dalam masa yang sama, ia akan membuatkan otot peti suara menjadi rapuh dan cenderung pecah serta terkoyak.

Maka kesannya berlakulah perubahan terhadap suara semasa mengandung.

 Perubahan kapasiti paru-paru

Seiring dengan tumbesaran si kecil dalam kandungan, ia mungkin akan menyebabkan penolakan organ dalaman anda ke atas
, termasuklah diafragma.

Keadaan ini mungkin akan menyebabkan anda mengalami perubahan berkaitan pernafasan, keletihan vokal, kemerosotan keupayaan paru-paru dan merubah nada suara.

Ini sekali gus mengurangkan kemampuan suara untuk berada dalam nada yang tinggi.

 Peningkatan asid refluks

Masalah peningkatan asid refluks berkaitan pedih ulu hati dan pencernaan
 adalah 1 keadaan biasa dialami wanita yang mengandung.

Keadaan ini berlaku disebabkan perubahan hormon yang menjejaskan fungsi sfinkter esogafus (
esophageal sphincter
) – berperanan untuk menghalang asid perut daripada mengenai esofagus.

Gejala tersebut boleh mengakibatkan kerengsaan termasuklah perubahan suara ketika hamil.

 Penurunan resonans hidung

Pembengkakan mukosa hidung juga mungkin berlaku semasa mengandung dan ia akan mengurangkan kemampuan wanita hamil untuk bernafas melalui hidung.

Situasi ini sekali gus akan mengurangkan atau mencegah resonansi bunyi di dalam rongga sinus paranasal – menjadikan suara kedengaran tidak bertenaga.

 Perubahan postur badan

Sepanjang tempoh kehamilan, hampir keseluruhan mekanisme sokongan badan anda akan berdepan perubahan luar biasa. Keadaan ini mungkin akan menjejaskan suara anda.

Memasuki trimester terakhir, anda mungkin akan mengalami perubahan ketara pada bahagian punggung, dada dan pelvis
.

Ia sekali gus boleh mengakibatkan perubahan pada postur badan dan juga suara.

Perubahan semasa mengandung adalah 1 perkara normal. Dalam kebanyakan kes, suara anda berkemungkinan besar untuk kembali normal selepas bersalin.

 Jika tidak, ia mungkin akan mengambil masa beberapa bulan selepas kelahiran anak.

Berjumpa pakar

Hormon kehamilan mungkin menjadi faktor mempengaruhi perubahan suara ketika hamil. Namun sekiranya anda mengalami simptom seperti:

Kehilangan suara semasa mengandung

Berdepan ketidakselesaan atau kesakitan semasa bercakap atau menyanyi

Perubahan mendadak dalam kualiti suara selepas bercakap, menyanyi, batuk mahupun bersin

Anda dinasihatkan untuk berjumpa Pakar Laringologi dengan kadar yang segera.

Perubahan suara tanpa sebarang simptom adalah normal. Anda tidak perlu runsing atau bimbang.

Sebaliknya, anda harus bertenang dan pastikan minum a
ir yang secukupnya.


Ibu yang Bekerja mungkin Melahirkan Bayi yang Kecil

Tahukah anda bahawa bekerja dengan berdiri untuk jangka masa yang lama ketika mengandung boleh mempengaruhi saiz anak anda. Satu kajian baru mengatakan bahawa wanita yang mengandung yang menggunakan masa berdiri yang panjang dan bekerja lebih daripada 40 jam seminggu mungkin akan melahirkan bayi yang kecil.

Masa berdiri yang lama boleh mengakibatkan bayi kecil

Kajian mendapati bahawa wanita yang meluangkan masa yang lama dengan berdiri ketika mengandung bagi pekerjaan seperti jurujual, penjaga kanak-kanak, dan mengajar telah melahirkan bayi yang mempunyai kepala purata berukuran 1 centimeter lebih kecil berbanding bayi yang normal. Bekerja untuk jangka masa yang lama ketika mengandung juga boleh memberi impak kepada berat badan bayi. Hampir setengah daripada wanita yang dikaji, bekerja di antara 25 dan 39 jam seminggu. Kira-kira 25% daripada mereka bekerja lebih daripada 40 jam seminggu. Wanita yang bekerja lebih daripada 40 jam seminggu mempunyai bayi yang kecil berbanding mereka yang bekerja kurang daripada 25 jam seminggu. Tetapi, tiada perbezaan kepada kadar kelahiran bayi pramatang, berat badan kurang, atau bayi dilahirkan terlalu kecil berbanding umur kelahiran, menurut kajian tersebut. Perbezaan di antara saiz kepala dan berat adalah ketara ketika trimester ketiga dan selepasnya. Sama ada perbezaan ini akan mempengaruhi perkembangan bayi dalam jangka masa panjang masih tidak diketahui.

Bagaimanakah untuk melindungi wanita mengandung yang bekerja?

Kajian mengesyorkan perubahan adalah diperlukan terhadap waktu kerja wanita mengandung termasuklah mengehadkan masa kerja shif waktu malam, berdiri, mengangkat, dan bunyi bising. Ia dipercayai meningkatkan kualiti persekitaran tempat kerja adalah penting kerana penyertaan wanita mengandung di tempat kerja kian meningkat. Wanita juga harus memikirkan tentang kerja mereka termasuklah sekiranya mereka perlu mengangkat, berdiri atau berjalan untuk masa yang lama, shif malam, dan masa yang panjang.

Para pengkaji mencadangkan supaya kita mengubah waktu kerja dan memantau perkembangan fetal lebih kerap dengan menggunakan ultrasonografi dalam kalangan wanita yang berdiri lama atau yang bekerja untuk masa yang panjang. Sekiranya mungkin, pemantauan yang lebih kerap harus bermula ketika trimester ketiga.

Kesimpulannya

Kajian ini mungkin menjawab kepada persoalan yang selalu disoalkan: Adakah selamat untuk wanita mengandung bekerja? Kebanyakan wanita tidak mempunyai pilihan sama ada untuk berhenti kerja atau memendekkan waktu kerja di atas faktor kewangan. Adalah dipercayai perbezaan di alam kajian tersebut tidak dilihat sehingga trimester ketiga dan bekerja tidak mengakibatkan kelahiran pramatang atau berat badan kurang.

Angkat kaki anda

Sekiranya mungkin, anda harus berehat dengan mengangkat kaki anda. Walaupun ia tidak membantu mengubah perbezaan saiz yang mungkin berlaku. Ia boleh membantu mengurangkan sakit dan bengkak kaki yang boleh mendatangkan masalah besar dan menyakitkan ketika minggu-minggu terakhir kehamilan anda.


Pakar Tegas Lelaki Juga Kena Makan Asid Folik Untuk Kesuburan, Ini BUKTINYA!

Ia biasa dikaitkan dengan wanita yang ingin atau sedang hamil sahaja. Namun pakar tegas asid folik baik untuk lelaki juga, benarkah? Jom terus baca artikel untuk tahu dengan lebih lanjut!

Apakah itu asid folik?

Asid folik atau folat adalah sejenis vitamin B kompleks yang turut dikenali sebagai vitamin B9.

Folat boleh ditemui di dalam pelbagai jenis makanan manakala asid folik pula boleh didapati di dalam suplemen.

Kedua-duanya adalah kaya dengan kandungan vitamin B9 yang sangat penting untuk mendapatkan diet yang seimbang.

Khasiatnya bagus untuk merangsang kesuburan dan kehamilan
.

Disebabkan itu, golongan wanita amat disarankan untuk mengambilnya bagi persediaan sebelum hamil.

Namun begitu, nutrien ini bukan sahaja penting untuk wanita malahan juga baik untuk lelaki.

Apakah manfaat asid folik?

Nutrien ini sangat penting untuk tubuh badan menghasilkan sel darah merah yang normal serta mengurangkan risiko komplikasi kehamilan, sakit jantung, strok, kanser serta Alzheimer.

Ia juga membantu dalam proses penghasilan, pengubahsuaian serta fungsi DNA.

Pengambilan asid folik yang secukupnya sebelum dan semasa kehamilan akan membantu melindungi bayi anda daripada pelbagai
kondisi kesihatan seperti bibir sumbing
, kelahiran bayi pramatang, kelahiran bayi kurang berat malahan keguguran.

Nutrien ini juga sebenarnya boleh membantu meningkatkan kesuburan.

National Institute of Health (NIH) menyarankan pengambilan kira-kira 400 mikrogram folat pada setiap hari untuk kebanyakan individu dewasa.

Walau bagaimanapun, jika anda sedang dalam fasa mencuba untuk hamil, anda mungkin memerlukan dua kali ganda daripada jumlah ini, atau juga mungkin lebih.

Pun begitu,
benarkah nutrien ini sangat membantu wanita hamil
 secara sihat dan kuat?

Benarkah ia mampu meningkatkan kesuburan wanita?

Sekiranya anda sedang merancang untuk hamil
, anda perlu mempersiapkan diri untuk lebih mudah ‘lekat’.

Antara cara untuk merealisasikan hasrat ini adalah dengan mengambil segala vitamin dan mineral yang diperlukan untuk meningkatkan peluang kehamilan.

Majoriti pakar mengesahkan bahawa asid folik memang bagus diambil oleh wanita yang ingin atau sedang hamil.

Namun ada juga pakar berpendapat bahawa bukan golongan ibu sahaja yang memerlukan nutrien ini malah golongan bapa juga tidak terkecuali!

Mengapakah asid folik baik untuk lelaki?

Asid folik sangat penting untuk kesuburan lelaki.
Menurut kajian, ia mengandungi nutrisi yang mampu memberi impak terhadap
kualiti genetik sperma
.

Ia berfungsi mengurangkan kecacatan kromosom sperma dan merupakan bahan penting dalam membantu proses spermatogenesis (proses pembentukan sperma).

Selain itu nutrien ini juga memainkan peranan yang sangat besar dalam mencegah beberapa kondisi kesihatan, termasuklah:

Masalah jantung (membantu merendahkan tahap homocysteine)

Masalah otak (membantu kognitif berada pada tahap normal)

Beberapa jenis anemia

Cirit -birit dan masalah sistem pencernaan yang lain

Penyakit kardiovaskular contohnya strok

Apakah sumber utama asid folik?

Bagi mendapatkan nutrien ini dengan secukupnya,
anda perlu tahu sumber utama asid folik terlebih dahulu
.

Berikut merupakan contoh makanan dan suplemen yang kaya dengan folat dan perlu ada dalam menu seharian anda:

Sayur-sayuran seperti brokoli, asparagus dan bayam

Buah-buahan seperti pisang, avokado dan strawberi

Kekacang seperti lentil dan kacang kuda

Daging seperti daging lembu, ayam, itik dan telur

Suplemen vitamin B yang telah diperakui oleh pakar perubatan

Kesan sampingan asid folik

Pengambilannya yang terlalu banyak juga boleh menyebabkan beberapa masalah.

Ini akan menyebabkan lebihan nutrien ini dalam badan yang tidak dapat dikumuhkan.

Menurut kajian, lebihan nutrien ini ini boleh mengakibatkan masalah hati dan neurologi,
kerintangan insulin
 serta peningkatan risiko kanser.

Asid folik memang mempunyai khasiat dan manfaat yang sangat baik untuk kesuburan dan kehamilan bukan sahaja untuk wanita malahan untuk lelaki.

Namun begitu, anda perlulah berbincang dengan pakar nutrisi terlebih dahulu sebelum memutuskan untuk memulakan sebarang diet yang melibatkan
makanan dan suplemen yang kaya dengan nutrien ini
 bagi mengelakkan sebarang kesan sampingan.

Konklusi

Asid folik adalah sangat penting buat wanita kerana ia mampu mendatangkan pelbagai manfaat terhadap kesuburan dan kehamilan terutamanya buat wanita.

Meskipun ia masih belum dapat dibuktikan dapat mendatangkan manfaat lain seperti
menggalakkan kehamilan bayi kembar
 atau mencegah kondisi pra-eklampsia, ia masih merupakan salah satu nutrien yang perlu anda ambil.

Bahkan golongan bapa juga disarankan oleh pakar untuk mengambilnya. Ini kerana ia mengandungi nutrisi yang mampu memberi impak terhadap kualiti genetik sperma.

Ia juga mampu membantu mengurangkan kecacatan kromosom sperma dan merupakan bahan penting dalam membantu
proses pembentukan sperma
.

Jadi, apa lagi yang kaum Adam tunggu lagi? Ia boleh bantu kesuburan lelaki juga!


Petua Hilangkan Beguk Dengan Letak Nila, Berkesan Ke?

Sedang mencari petua hilangkan beguk? Kalau ikut orang tua dulu-dulu,
mereka akan sarankan untuk guna nila
. Tapi berkesankah?

Untuk mendapatkan lebih banyak info berkenaan Penyakit Berjangkit, anda boleh klik
di sini
.

Apa petua hilangkan beguk di rumah?

Masyarakat Malaysia kaya dengan amalan turun-temurun dan rawatan tradisional yang diwarisi daripada nenek moyang. Tidak terkecuali juga pelbagai jenis pantang larang yang ada.

Semua petua dan pantang larang ini terhasil daripada pengalaman mereka dalam menghadapi keadaan-keadaan tertentu, seperti menggunakan nila sebagai salah satu antara petua hilangkan beguk di rumah.

Sebahagian daripadanya adalah bagus dan berkesan, sebahagian yang lain pula kadangkala bertentangan dengan ilmu moden dan mungkin boleh mendatangkan bahaya.

Namun, semuanya bertujuan baik untuk melindungi anak-anak mereka daripada perkara yang tidak diingini, meskipun tidak semuanya adalah tepat.

“Sapu nila kalau nak cepat baik”

Jika dahulu, asalkan dapat beguk, tentu emak, ayah atau nenek akan sapukan nila. Katanya, itu akan mempercepatkan proses sembuh.

Tidak pasti daripada mana datangnya petua ini, tetapi sebenarnya tiada kaitan yang dapat dihubungkan antara nila dan beguk.

Ada yang mendakwa bahawa beguk disebabkan oleh kekurangan iodin. Maka, nila akan membantu menyelesaikan masalah itu.

Hakikatnya, sudahlah nila itu tidak mengandungi iodin, beguk sendiri pun tidak ada kaitan dengan kandungan iodin di dalam badan.

Memahami apa itu beguk

Beguk disebabkan oleh jangkitan
virus
 beguk atau
mumps virus
yang menjejaskan kelenjar parotid, iaitu sejenis kelenjar terletak di bahagian pipi di bawah dan hadapan kedua-dua belah telinga.

Jangkitan virus ini menyebabkan kelenjar parotid bengkak, sama ada melibatkan satu atau kedua-dua kelenjar.

Secara amnya, ia adalah sejenis jangkitan, bukannya kekurangan zat atau mana-mana nutrisi di dalam badan.

Antara petua hilangkan beguk

Tiada ubat atau rawatan khusus bagi beguk
. Hanya vaksin sahaja cara terbaik untuk menguruskan penyakit ini.

Selain itu, apa yang boleh dilakukan adalah mengurangkan simptom yang dialami oleh pesakit. Ini termasuk:

Rehat di rumah. Selain menyimpan tenaga, ia juga penting untuk mengelakkan penyakit berjangkit kepada orang lain

Ambil ubat seperti Panadol
 atau
ibuprofen
 untuk mengurangkan demam dan sakit

Tuam bengkak pada kelenjar parotid dengan air sejuk atau ais

Banyakkan
minum air

Makan makanan yang lembut kerana kebiasaannya pesakit akan ada masalah untuk menelan

Elakkan makanan pedas dan masam untuk mengurangkan kelenjar parotid daripada bekerja
menghasilkan air liur

Perlu diingat bahawa antibiotik bukanlah sebahagian daripada rawatan bagi jangkitan virus. Oleh itu,
jangan ambil sebarang jenis antibiotik
 untuk penyakit virus termasuk beguk.

Sudahlah tidak berkesan, ada kemungkinan juga anda akan mendapat kesan sampingan. Lebih baik anda sapu sahaja nila sebagai petua menghilangkan beguk! Fikir-fikirkan!


Penjagaan Bayi Bulan Ke-34

Perkembangan & Pelakuan

Apa yang patut anak saya lakukan semasa tempoh ini?

Bersama-sama dengan kemahiran bahasa yang lebih baik, anak anda boleh buat personaliti baru yang menjengkelkan: suka mengarah (bossiness). “Letakkan kot saya.’ “Datang sini, Mama!’ “Duduk sana, Daddy.’ Anak anda melihat dirinya sebagai pusat sejagat, jadi dia mendapati itu hanya semulajadi untuk percaya bahawa setiap orang berlegar di sekelilingnya.

Bukan sahaja anda berkata dan melakukan perkara-perkara lucu setiap hari, tetapi dia juga bertindak balas dengan cara yang lucu. Cara humor yang disukainya bukanlah jenaka atau ironi, tetapi lebih banyak lagi di sepanjang kehambaran , bunyi aneh, dan wajah lucu.

Apa yang patut anak saya bersedia lakukan?

Walaupun anda tidak boleh berbahas dengan perkembangan persepsinya, anda boleh melatih mereka menjadi lebih baik mengenainya. Galakkan penggunaan “tolong” dan “suara yang baik” apabila mahukan sesuatu.

Jika anda rasa anda dalam ketegangan,
mulalah bercakap dengan suara bayi atau mengingatkan setiap perkataan yang lain. Menggunakan suara bukan-bukan apabila anda membaca atau menceritakan kisah membuatkan masa membaca buku lebih seronok.

Jika anda tidak melatih anak anda bagaimana untuk menggunakan tandas atau gagal pada masa lalu, ini adalah masa yang baik untuk memperkenalkan semula tandas. Anak kecil anda menjadi lebih bebas dan akan mahu pergi ke tandas seorang diri. Kadang-kadang ia menakutkan dan dia tidak tahu bila untuk pergi. Anda perlu tahu bagaimana untuk melatihnya.

Pertama terangkan kepadanya apa kegunaan tandas sementara dia duduk di atas tandas dengan penutup dijatuhkan. Ini kurang menakutkannya.

Anda perlu membawa anak ke tandas setiap 2-3 jam. Ini mengingatkan anak anda dan mengelakkan kemalangan. Anda perlu jadikannya sebahagian daripada rutin. Sebagai contoh, setiap pagi, sebelum waktu tidur sekejap dan tidur malam ingatkan anak anda ke bilik mandi. Selepas menggunakan bilik mandi, anda boleh membantu anak anda mengepam tandas kemudian basuh tangannya.

Temu Janji Doktor

Apa yang patut berlaku kepada anak saya semasa menemui doktor?

Walaupun kebimbangan berusia 2 tahun anda mungkin kelihatan melampau, kemungkinan besar ia adalah normal. Bincang dengan pakar kanak-kanak anda, walau bagaimanapun, jika kebimbangan anak anda mengganggu aktiviti keluarga, menjadi alasan untuk tinggal di rumah daripada jagaan harian atau prasekolah, mengganggu tidur, atau menyebabkan tingkah laku kompulsif. Jika perlu, doktor boleh merujuk anda kepada kaunselor keluarga atau pakar psikiatri kanak-kanak.

Apa Yang Dijangkakan

Apa yang saya bimbangkan?

Kanak-kanak autistik umumnya tiada hubungan dengan baik dengan orang lain. Mereka sering tidak berminat dengan hubungan fizikal dengan ibu bapa mereka dan kelihatannya melihat orang bukannya mereka. Jika anda mendapati bahawa anak anda kehilangan kebolehan, bahasa, atau kemahiran lain yang diperolehnya; jika dia menjadi semakin menyepi/menyendiri; atau jika dia secara konsisten tertangguh dalam mencapai pencapaian perkembangan umum, lakukan pemeriksaan dengan doktornya.


Rawatan Kanser Prostat Terkini Tidak Sebabkan Mati Pucuk, Kajian

Kanser prostat adalah jenis kanser kelima sering dihidapi oleh kaum Adam di seluruh dunia selepas kanser paru-paru, hati, perut dan usus. Antara rawatan yang boleh dibuat jika ia masih di peringkat awal adalah melalui pembedahan. Namun, ramai lelaki yang takut untuk melakukannya kerana bimbang akan kesan sampingannya iaitu
mati pucuk
.

Kini, ada satu teknik pembedahan baru dicipta oleh saintis yang dikatakan tidak akan menjejaskan sebarang fungsi seksual lelaki. Jom baca artikel untuk tahu lebih lanjut!

Kajian terbaharu di Britain

Di Britain, kira-kira 47,000 lelaki British didiagnosis dengan kanser prostat dan 11,000 dari jumlah itu mati disebabkan olehnya pada setiap tahun. Meskipun penyakit ini dikatakan boleh dirawat dengan kaedah pembedahan jika masih di peringkat awal, ramai pesakit menolaknya terutamanya yang masih muda kerana bimbang akan kesan sampingannya iaitu mati pucuk.

Setiap tahun juga, hampir 6,000 lelaki British menjalani pembedahan prostatektomi. Malangnya, majoriti daripada jumlah itu mendapat kesan sampingan. Menurut Greg Shaw, pakar bedah urologi dari University College London, kebanyakan lelaki yang melakukan pembedahan membuang kelenjar prostat akan mengalami masalah dalam kemampuan
ereksi
 mereka.

Disebabkan itu, saintis dari Britain mula mencari penyelesaian kepada permasalahan yang semakin meruncing ini. Hasilnya, mereka berjaya mencipta satu teknik pembedahan kanser prostat yang terbaharu. Teknik ini dikatakan tidak akan menyebabkan kesan sampingan seperti mati pucuk atau lain-lain setelah kelenjar prostat pesakit dibuang.

Benarkah ia selamat?

Majoriti lelaki muda kini tidak mahu melakukan pembedahan prostatektomi kerana takut akan kesan sampingannya. Namun, ia masalah ini mungkin dapat diselesaikan dengan penemuan teknik pembedahan baharu yang dicipta oleh saintis dari Britain.

Teknik pembedahan ini akan ditawarkan di London, Bristol, Sheffield dan Glasgow sebagai percubaan. Ia bertujuan memastikan prosedur ini adalah selamat, sesuai, efektif serta menepati piawaian National Health Service.

Namun, ia masih memerlukan kajian lanjutan yang lebih mendalam untuk memastikan ia benar-benar boleh dianggap sebagai salah satu daripada rawatan kanser prostat.

Menurut Dr. David Montgomery, pengarah kajian di Prostate Cancer UK, sudah terlalu ramai lelaki yang menghidapi kanser jenis ini. Ia adalah keadaan yang sangat membimbangkan kerana rawatan yang diterima mereka tidak selamat dan akan mendatangkan kesan sampingan seperti
disfungsi ereksi
. Jadi, kajian lanjutan mengenai rawatan kanser prostat perlu lebih giat dijalankan demi kesihatan dan kesejahteraan kaum Adam.

Konklusi

Kesimpulannya, rawatan terkini ini mungkin selamat, sesuai dan efektif dalam merawat kanser prostat serta tidak meninggalkan sebarang kesan sampingan seperti mati pucuk. Akan tetapi, kajian lanjutan masih perlu dijalankan untuk lebih kepastian.

Jadi kaum lelaki, masih ada masa depan untuk anda yang menghidapi kanser prostat. Sentiasa kekal sihat dan kuat untuk melawan penyakit paling berbahaya ini, ya?

Hello Health Group
 tidak menyediakan nasihat perubatan, diagnosis, atau rawatan.